text:
5 July 2008 • 11:49PM -0400(Serat :1) SILIWANGI & KI SANTANG
by Nonggerak
Siliwangi geus tilar dunya, henteu tilem, teu rubah jadi maung atawa nu mistik lain na. Siliwangi jalma biasa, raja pajajaran, bangsa manusa, nu pernah hirup di alam dunya, mingpin tatar sunda. Boga batur deukeut ngarana Santang, pamingpin negri sancang, bangsa jin, lain bangsa manusa, nepi ka ayeuna aya keneh, lain sakti, tapi geus fitrahna
sakabeh bangsa jin umurna leuwih panjang.
Ulah nyampurkeun dongeng jeung carita enya. Carita nu aya ayeuna ngan dongeng wungkul, di kira-kira, padahal teu sarua. Euweuh sahiji-hiji acan sesa pajajaran nu geus kapanggih nepi ka danget ieu. Mun hayang nyaho carita sabenerna nanya ki santang, ulah nanya ka jalma, loba di kira-kira.
Siliwangi, ki santang lain maung, lain turunan maung atawa robah jadi maung. Maung ngan saukur ciri. Jadikeun diri rakyat sunda jiga ka gagahan maung. Ulah kalah ngaku-ngaku bangsa maung atawa turunan maung. Jiga nagara anjeun ayeuna nu nyieun ciri nagara, Manuk Dadali. Lain anjeun turunan manuk dadali.
Kuring nonggerak, unggal poe sabenerna aya dihareupeun aranjeun.. Kuring hariwang jeung karunya aranjeun rahayat sunda ngan loba ngobrolkeun ngimpi.. geura hudang, baca... baca... baca alam jeung diri...
(Serat :2) SILIWANGI & KI SANTANG - Jangji-Amanat
Kuring lain kaiket ku jangji, ngan kaamanatan ngajaga nu beunang di jaga Ulah di udag ku akal jeung indra, sabab loba kajadian alam nu ku urang teu bisa ka baca, Tarima ku hate, asal ulah nyalenggor akidah kanu kawasa
Ayeuna geus mangsana aranjeun jadi urang sunda lain bangsa anu ngan bisa cumarita
geura narindak jiga nu diamanatkeun batur kuring harita
Kajadian nu kaalaman ku aranjeun ayeuna geus kabaca di jaman harita maka geura balik jadi urang sunda saenyana
Salila aranjeun jauh tina kamusyrikan kuring bakal aya ngabarengan sugan anu di baca ku raja aranjeun harita kajadian kuring nyaksian di dieu
(Serat :3) SILIWANGI & KI SANTANG – Tilarna Sri Baduga Siliwangi
Tilarna Sri Baduga Siliwangi
1. Harita Siliwangi panceg indit ti dayeuh.Malipir sisi gunung nepi ka kidul.Ngasruk2 leuweung geledegan.Nepi ka kuda kadeudeuhna cideka.Teu bisa ditunggangan deui.Bakating ku nyaah jeuh deudeuhna ka eta kuda.Batur kuring nitah ponggawa2na nyieun arca kuda.Titah disimpen di luhur gunung haruman.
2. Kunaon bet kudu di luhur gunung,ngarah bisa keneh nempo dayeuh nu di tinggalkeun cenah.Hulu kudana disanghareupkeun ka dayeuh…Kuda eta jumerit menta tetep diajak kajeun geus aya gantina kuda hideung oge..Nya dibawa terus bari ngan saukur ditungtun.Nepi ka hiji kampong tengtrem di kidul
3. Nepi ka kiwari eta arca tetep aya di luhur gunung haruman.Nyanghareup ka dayeuh.Ditungguan ku hiji tangkal gede.Guru kuring tetep mulasara jang pangeling2 sato kanyaah sobat dalitna.Saha ayeuna nu bisa manggihan eta arca kuda ? Nu kuat teu kagoda jang nyembah eta arca.
4. Kunaon dayeuh bet di tinggalkeun,kunaon bet sakabeh nu dipikaboga diteundeun di 25 leuit,kunaon bet anjeuna milih balangsak asruk2an ka leuweung,kunaon bet nepi ka runtuh eta karajaan gede the,kunaon bet anjeuna menta Ki Santang nyumputkeun dayeuh jeung sakabeh eusina ku halimunan ?
5. Saha nu nyangka Ki Baduga nu sakitu gagah rongkahna nepi ka ninggalkeun kadunyaan alatan haying tengtrem dunya jeung nyiapkeun akherat ? Saha nu nyangka aya jalma deukeut di karaton nu tega nganyerikeun Ki Baduga nepi kapundungna ti dayeuh ? Saha nu nyangka nepi ka ayeuna eta dayeuh ngahandeuleum ?
6. Dayeuh,hiji tempat luhur gunung.Dijieun pasagi lima.Dihijikeun ku 5 segi tilu.Bisa nempo ka 5 tempat.Aya 5 jalan ka luar.Aya kalapa sarebu tangkal,25 jajar,25 leuit tempat panyimpenan urut taman karajaan,kaputren..Ngan saukur aya sesa batu nu digurat ku curuk Ki Baduga saencan hijrah..
7. Ngan hiji batu eta titinggal Ki Baduga nu ka cirri..Ngan Ki Santang nu nyaho dimana eta batu nangtungna.Sawareh ka keueum cai nyusu,herang,tengah dayeuh nu geus jadi leuweung geledegan…Saha nu bisa manggihan..? Budak leutik tukang ngagigigring kalakay jeung tutunggul.. Dimana ? Dihareupeun aranjeun.
8. Ki Baduga netep di hiji tempat ,nekunan ibadah nu anyar pinanggih nepi ka tilarna.Diceungceurikan ku sakabeh nu mikanyaahna. Ku batur dalitna. Ki Santang.
9. Dina rek tilarna Ki Baduga nyalukan Ki Santang nu satia nungguan.."Kuring rek titip ka Akang"…"Naon Yi," cenah."Teruskeun tugas kuring ngadegkeun akidah ka Gusti Allah…Kuring rek mulang ka manten-Na"."Duh Gusti," cek Ki Santang,ulah nyarita kitu…Kuring kumaha ?" Ki Santang reumbeuy ku cipanon.
10. Bari ngalengis Ki Santang nyarita,"Iraha deui kuring boga dulur jiga Ayi." Ceurik,duanana ceurik.Dua mahkluk gagah rongkah tina dua bangsa jumerit hatena kapisah ku takdir makhluk. "Duh Gusti,"Ki Santang ngarenghik deui,cipanona tambah ngarembey…Ki Baduga teu kawawa,milu muragkeun cipanon…
11. Ragrag cipanon kanyaah…Kanyaah nu leuwih ti dulur sakandung…Dulur tina sobat dalit,ti dua jalma (makhluk) nu beda bangsa…Turutaneun aranjeun…
12. "Ulah kitu Ki…Akang kudu ikhlas," Ceuk Ki Baduga bari dadana sesek nahan cipanon."Kuring rek nitip,handeuleumkeun dayeuh jeung eusina,sakur pakaya kuring di mana wae ayana,bawaan teundeun di dayeuh.Kuring geus nyadiakeun salawe leuit.Jaga ku Akang sabisa-bisa. Kadua ulah hariwang,ke dina mangsana…
13. …aya manusa jiga kuring nu boga hate jiga kuring…Ke datang ka ngimpi akang…". "Yi,ulah ninggalkeun akang…Duh Gusti…akang kumaha ?".."Ulah hariwang kang,anggur mundut ka Nu Kawasa kuring sing salamet nyanghareupan hisab kubur."… Der duanana pa ungku-ungku inget kana dosa-dosana.Cipanon dua prabu ragrag ka dunya.
14. "Kuring nitip rahayat kuring,nu bakal kaleungitan cepengan nepi ka bijil nu tiluan…Nu Saurang bakal dibarengan ku akang,mantuan nu tiluan…Lempengkeun akidahna…Bantuan ku akang…Nitip kuring…Engke dina mangsana bikeun bekel ti kuring…Nyanghareupan hiji jaman nu rusak…
15. Jaman nu rusak ku kahayang…". Saung butut jadi saksi sobat dalit nu rek kapisah ku takdir…Ajal…Saung butut nu jadi saksi…Nepi ka tilarna…Ki Santang ngalenyap…Di usap tarang baturna…Euweuh nu nyaksian (makhluk hirup lain salian ti Ki Santang)…Ngan duaan…Ki Santang ngalenyap…
16. ( Tos heula…) Assalaamu'alaikum Wr.Wb.
[Baraya_Sunda] (Serat :4) SILIWANGI & KI SANTANG - Pesen Ka Nu Tiluan
Pesen Ka Nu Tiluan :
• Aya maksud nu nyulusup dina ati,nepikeun naon nu jadi harti,ngarepkeun ngoreh nu bakal jadi bukti. Sing saha nu geus dijeujeuhkeun ngariksa,sakabeh titinggal nu jadi sesa,kudu geura netepkeun hate bari teu kudu di paksa. Anjeun aya di dunya,pasti aya
maksudna,geura ngaca kana hikmahna,ulah nyumput tina kodratna. Kalakay geus paburantak,euweuh harti pabalatak,lain maksud ka alam calutak,tapi sing geura wani nindak.
• Nu niliktik nulungan jalma leutik,loba nyanghareup manusa loba banda,bari kudu nepikeun aturan ti Nu Kawasa. Bari awak loba kasiksa,jadi pamuntangan jelema loba,teu meunang ngarumas nu geus jadi garisna. Anjeun aya jang jalma loba,ngadegkeun akidah titah Nu Kawasa,geura maca geura walaya.
• Budak gede beuteung badag,sakabeh karusakan di udag,ulah nepi korban loba murag. Leumpang di jalan pinuh ku batu,ngasruk alas teu make baju,milu satia nuturkeun waktu. Anjeun aya jang muka mangsa,dikudukeun hirup di lingkung murka. Tapi hate teu meunang kagoda. Geura muka geura ngariksa,lawan murka.
(Serat :5) SILIWANGI & KI SANTANG_- Prasasti Batu Tulis
Prasasti Batu Tulis ?
• Kunaon Prasasti Batu Tulis aya ? Sabab dijieun saenggeus Ki Baduga
maot. Saenggeus menta sesa Pajajaran dihandeuleumkeun. Surawisesa nu
indit ka kulon,lain nu balik ka dayeuh. Jadi saenyana dayeuh teh lain
di tempat Batu Tulis. Prak pikiran,prak baca ku hate.
• Dia nu marisah ka kaler ( kaler di tempat terakhir Raja Pajajaran
),darengekeun ! Dayeuh ku Dia moal kasampak…
16 July 2008 • 12:01AM -0400
(Serat :6) SILIWANGI & KI SANTANG - Ki Santang Jeung Bangsa na.
Ki Santang Jeung Bangsana
• Santang,pamingpin ti salah sahiji bangsa jin,hiji nagari nu dipikanyaho ku bangsa Ki Baduga. Ka iket ku jangji. Jangji sosobatan. Lain jangji nu diharamkeun ku Qur'an. Ulah dibolokotan ku kapercayaan nyimpang. Nu matak ngarusak kaimanan. Anggur geura buru teangan,Katerangan Nu Bisa Jadi Puntangan.
• Hiji mangsa,salah sahiji nyarita. Kunaon bet bangsa kuring nu kerep disalahkeun ? Bangsa kuring jeung anjeun sarua. Boga anak,boga kulawarga. Dahar, nginum, nyeri, gering, bungah,neangan rejeki,maot… Naon bedana jeung aranjeun ? Teu pantes ngan ukur disalahkeun,digogoreng,difitnah…
• Kawajiban kuring sarua,ibadah,nu daek ibadah…Ulah ngamulyakeun bangsa kuring, nyembah,atawa ngagantungkeun nasib, nanya mangsa kahareup…da bangsa kuring ge sarua teu nyaho. Mun aya nu mere nyaho ti bangsa kuring (nu jiga tadi disebutkeun),ngan ngabobodo,ulah di denge…Anggur urang babarengan muntang ka Allah SWT.
• Kuring jeung anjeun beda alam,lain goib. Ngan kuring teu eces katingali. Tapi lain teu bisa panggih. Bangsa kuring jeung anjeun nu bener akidahna moal sagawayah manggihan atawa cumarita,da teu meunang cuek agama. Saha nu sagawayah ? Nyaeta jin atawa manusa nu teu milu aturan agama.
• Umur urang sarua,pondok. Ngan kusabab beda alam kuring jiga hirup leuwih lila. Keur tapakurankeuneun meureun. Kuring gancang mun ngalengkah ? Enya mun di alam anjeun. Di alam kuring nya saayana. Sakali deui kuring menta aranjeun bangsa manusa ulah loba kapengkolkeun kayakinan. Ulah kabobodo.
• Teu sakabeh bangsa kuring bisa atawa kungsi manggihan bangsa anjeun. Kitu deui sabalikna. Saha nu bisa ? Urusan Nu Kawasa.
• Euweuh kadaharan anjeun nu bisa didahar ku kuring. Kuring cenah dahar tulang ? Atawa kuring dahar manusa hirup da aya tulangan. Henteu pisan. Jadi jang naon anjeun mere sajen ka kuring ? Da moal dihakan. Teu bisa. Nu aya musyrik,doraka paling gede. Kalah meunang murka.
17 July 2008 • 9:54PM -0400
(Serat :7) SILIWANGI & KI SANTANG_- Maung Pajajaran
Maung - Pajajaran
Salah sahiji nyaritakeun zaman harita,aya 3 macan nu dijadikeun ciri.:
Macan bodas, ciri elmu2 nu ngajurus kana ngubaran. Teu make menyan, sajen,atawa wirid.Ditungtungan ku muntang jeung nyerahkeun diri ka Allah SWT. Elmu nyieun ubar tina dangdaunan,akar jeung sajabana. Ubar panyakit katempo jeung teu katempo. Pajajaran geus ti baheula ngarti jeung nyaho kumaha ngubaran. Teu dicampur ku mistik. Teu ngalanggar akidah..
Macan Hideung, ciri elmu2 nu ngajurus kana kadunyaan,ngatur hate jalma,ngahijikeun salaki pamajikan nu pipisahan,ngoprek hate jalma,miceun hate jalma nu kedul, bedegong, harak,jeung sajabana…Sarua teu make sajen, menyan, atawa kudu wiridan atawa puasa… Istuning tina kakuatan diri…
Macan loreng, lodaya, maung loreng, ngajurus kana elmu2 heuras,saperti silat pamacan, sinuwun tilu jeung sajabana,nempo ti kajauhan,ngoet ti kajauhan, ngarusak jeung ngajaga supaya teu rusak…Teu make menyan,sajen atawa ngawirid jeung puasa. Estuning tina kakuatan diri…
Kunaon teu make wirid atawa puasa ? Saba eta mah jang ibadah ka Gusti Allah.. Teu meunang dipengkolkeun kana tujuan eta. Kunaon teu make menyan atawa sajen ? Kusabab lain menta bantuan jin,jeung kudu make aturan muslim.. Dimana ayeuna eta elmu2 teh ? Di nu tiluan…Teu bisa diteangan,ke oge datang…Datang ka saha ? Ka jalma2 nu geus ka ukur ka alusan jerona…Akidahna… Nu tiluan dimana ? Boa-boa nu sapopoe aya hareupeun anjeun…Wallahu’alam…
18 July 2008 • 10:08PM -0400
(Serat :8) SILIWANGI & KI SANTANG
Hampura kasadayana nu ku kuring dianggap dulur. Kuring mah jalma bodo, teu ngarti kana elmu2 nu dicaritakeun ku kuring dina postingan2 kamari…Hampura kuring teu nunjukkeun jati diri kuring heula…
Sakitu heula ti kuring saparakanca,hampura ka sarerea nu maca…..Sugan kuring dibere keneh mangsa engkena ,jang mawa bukti nu bisa kaciri. Nu bisa karampa ku panca indra…Ngenaan Karajaan Sunda teh kumaha sabenerna…
Hampura kuring lain kumawani,kuring ngan nepikeun ngarah teu salah harti. Ampun paralun lain hayang kapuji,kuring ngajak ngoreh nu jadi misti…
Hormat Kuring
Nonggerak
20 July 2008 • 9:38PM -0400
(Serat :9*)(SILIWANGI & KI SANTANG) - Bahasa
Bahasa Resmi (Salah Sahiji Bangsa Jin).
Budala wiko wakajabu,reolna samu,majalate nedi,limo minuku. Wati ? Mandirene situ. Wendosima,mandakutu mina wadabu. Barok badar.Bentomalaku wakinasuta.
Bakawulu mastina biko,wastina maruk bisutana Siliwangi. Sutana Baduga, winggiwisesan Pajajaran. Mintuna baka,mintuna madui. Madui minggala ramaya naguro manusa.
Sutana naguro Sancang sumana kula ambarakuna,jumbuna bilu panggalipana Santang.
(Teu kabeh bangsa Jin ngarti bahasa manusa, Kitu deui sabalikna - red)
21 July 2008 • 4:33PM -0400
Serat :10)(SILIWANGI & KI SANTANG) - Khabar 1
Khabar : 1
Kuring menta hampura ka sarerea,ayeuna kuring nepikeun nu teu biasa,bangsa nu ku anjeun sok disangka di kuburan ayana,sabenerna kuring leuwih nyaho alam ti heula. Lain ngaliwat kanyaho nu can laksana,lain ngarampa mangsa kahareupna,tapi kuring boga elmuna,nu noong alam engkena.
Rek aya angin gede. Barudak ulah loba ulin ka luar,angina mawa panyakit. Rek aya angin gede pisan.
Panyakit ispa,jangar kana sirah,otak kurang suplay oksigen,aya sumbatan. Bakteri,virus, jeung jasad renik laina haliber. Ka seuseup. Narapel ka awak,kana kulit,buuk,kana panon. Panyakit Mencret oge.
* Panyakitna teu ngahariwangkeun, angina nu ngahariwangkeun. Demam berdarah menurun.
22 July 2008 • 3:42PM -0400
(Serat :11)(SILIWANGI & KI SANTANG) - Nonggerak ?
Nonggerak ?
Kuring nonggerak,hartina kuring aya,katempo,katingali,kaciri sapopoena ku aranjeun. Tapi hanjakal teu dipalire. Wayahna kuring milu icikibung. Da geus wayahna. Geus mangsana. Kuring nyaah ka urang sunda. Nu geus lila tibra. Teu inget kana purwadaksina. Poho kana wiwitanana. Era mawa sundana.
Teu kudu gujrud kuring timana,kuring nyaah ka urang sunda,bangsa nu geus ampir leungit cirina,teu hayang kaciri sundana. Sunda ngan saukur tinggal ngarana,jalmana geus robah pindah wujudna,era ngaku jadi urang sunda. Kuring datang,kuring miang aya maksudna. Jang urang sunda sayaktosna.
Kuring hirup lain keur urang sunda,da bangsa jeung basa urang beda. Ngan ukur ku katalian jangji jeung manehna. Nu kungsi bareng ngalalana. Ngan hanjakal geus euweuh dikieuna. Kuring ngageuing jalma sunda,nu daek dihudangkeun tina tapana. Kuring rek datang,ka jalma-jalma nu alus kasundaanana.
Kuring saparakanca bakal datang,mantuan aranjeun,lain titah muja ka kaula. Ulah nitah ka kaula, atawa hayang nempo kaula. Tuturkeun we caritana, Carita urang sunda, nu ajeg ngaku urang sunda. Ayeuna geus mangsana.
Wassalam
Kuring…Nonggerak
23 July 2008 • 8:30PM -0400
(Serat :12) (SILIWANGI & KI SANTANG)_- Hoyong Pendak Sareng Nonggerak ?.
Sumangga ka sadayana,nyanggakeun,abdi jalmi biasa. Bilih hoyong eces abdi saha, mangga tingal ku bathin salira. Abdi didieu ngantos bade iraha, teu kedah hariwang abdi yaktos aya,abdi percanten seueur nu tiasa,ngebrehkeun abdi ku elmuna. Sumangga lebet ku sukma,sumangga geura anggo elmu nu netra,
Sumangga geura buktoskeun cariosan salira,abdi ngantos nonggerak katingalna. Sing saha nu tiasa sa ecrag nyata,muka halimun di sakuriling kuring gaduh raga,eta tandana Ki Santang tea. Mangga di antos ku kaula. Kuring nonggerak ti sunda sami sareng salira sadaya. Abdi nyata,abdi aya.
Wassalaam
Nonggerak
27 July 2008 • 6:22PM -0400
(Serat :13)(SILIWANGI & KI SANTANG) - Wicaksana.
Wicaksana Sing saha mawa tanda,hiji jalma nu wicaksana,geura ngagero
anjeun aya dimana,ngarah buru ngahiji jeung nu geus aya.
(Serat :14(SILIWANGI & KI SANTANG)_Ageman Sri Baduga Maharaja.
Ageman Sri Baduga Maharaja_1.
Sri Baduga Maharaja raja sunda nu ngawasa,nu katelah sarua jeung Hyang Dewata, sakti mandraguna,pageuh nyekel kayakinan lila,kayakinan ka Hyang Widi. Saha nu nyangka aya guratan beda, robah ngagem nu leuwih misti. Hiji mangsa nu geus pisan lila,hawar-hawar ngadenge beja,aya pamingpin di hiji nagara nyekel elmu luhung tur wicaksana jeung pageuh kuat nyekel agama. Jorojoy aya hate suka, suka kana beja jeung kawentaranana,sugan bisa meunang batur nu sawawa.
Hiji mangsa tumiba kana takdirna, Baduga tepung jeung nu sawawa,pamingpin Nagara Kalifah ngarana,mere beja nu teu disangka.
Lain ngadu lain balitungan tungtungna,Baduga kalah kaburu rempag omongana,ucap jeung laku lampah nu lempeng aturan,kajeun boga kawasa nu sakitu gedena Baduga raja nu wicaksana,ngaku tina jero dasar manahna : Ieu geuning nu diteangan kamana-mana, ajaran jang ngajawab kahirupan anu fana.
Ku rohmatNa Hyang Wenang Sajati,Baduga nenjo kalawaning bukti,ajaran nu geus jadi misti,asa lewang bisi kaburu pinanggih jeung pati. Baduga nanya ka eta jalma, timana meunang kasaktian jeung elmuna,eta jalma ngan ukur ngasongkeun wasta, Kitab Suci
Qur’an ti Nu Kawasa. Istuning ku kanyaah MantenNa, bathin Baduga ngudupruk euweuh tangan pangawasa,sakabeh kasakten karasa euweuh gunana,kalimpas ku jajaran papatah nu netra nyata.
28 July 2008 • 8:28PM -0400
(Serat :15)(SILIWANGI & KI SANTANG) -_Kanggo Ka Nu Tos Nampi Serat Ti Halimun.
Kanggo Nu Tos Di Calukan.
Anjeun nu geus digero ku halimun,geura beunta ulah ngalamun,geura ngahiji jiga sapu ayun,boga hate sarua rek ngawangun.
29 July 2008 • 6:26PM -0400
(Serat : 16)(SILIWANGI & KI SANTANG) - Ageman Sri Baduga Maharaja_2
Ageman Sri Baduga Maharaja_2
Hampura mun ageman Baduga loba nu teu sarua,keun urang handeuleumkeun dina jero iga,urang diajar hirup bareng bari beda,fitrah nu geus diciptakeun ku Allah Nu Maha Kawasa.
Kuring amit ka balarea,kuring ngan katitipan carita,bari kuring tetep ngarasa,jalma anu euweuh kabisa.
Wassalaam
Nonggerak
3 August 2008 • 9:18PM -0400
(Serat :17)(SILIWANGI & KI SANTANG) - Hayu urang babarengan maluruh mana nu enya_1.
Hayu urang babarengan maluruh mana nu enya_1.
Assalaamu'alaikum warohmatullahi wabarokatuh,
sampurasuuun,kuring Nonggerak menta hampura ka sakabeh sepuh,kuring meunang
parentah deui jang maluruh,sugan bisa urang
nyaho carita anu puguh. Sumangga ka sadayana nu nyaah ka urang sunda,urang
pagedrog make carita,teu meunang make rasa,urang kahareupkeun maksud
mimitina,urang mimitian dina poena,nuturkeun carita nu teu puguh timana
asalna,kuring mawa carita nu mistina,lain ngan saukur nu bisa katara.Sawareh
mawa carita nu asa enya,dumasar kana kitab nu jiga enya. Jieunan manusa nu
teu kungsi aya dina kajadianana nu enya. Ngan hanjakal tarung carita sok
pang hayangna diaku enya. Sawareh mawa carita ti kolot2na nu enya,ngeunaan
kajadian nu teu kalakonan enya,ngan hanjakal ngabela ngan ku rasa asa
enya,teu inget lambey manusa sok jauh ti enya. Sawareh ngan saukur
ngadenge carita nu katingali enya,asa milu jeung katingali enya,keun wae
carita jauh ti enya,jeung sarua hanjakal sok pa enya-enya. Sawareh
nungguan nu mana nu enya,hayang maluruh karuhun pituin nu enya,ngarah bisa
nyulusup kana hate nu enya,ngarah teu haben unggal poe teu nyaho nu enya.
Sawareh teu paduli nu mana nu enya,da geus ngarasa euweuh patali jeung
kajadian nu enya,jeung ngarasa euweuh untungna malire nu enya,nu penting
bisa hirup jadi jalma enya. Kuring ngawakilan ¡jalma¢ nu ngalaman nu
enya,dumasar kanu karasa,katingali,kainget nu enya,nu masih kumalendang
ngalakonan di alam dunya nu enya,ngan ukur hayang nepikeun kajadian nu
enya. Hampura mun ceuk aranjeun teu enya,hampura mun teu kasawang ieu
enya,hampura ulah kabawa hate nu enya,hampura mun kuring mawa carita nu
teu biasa enya.
Siliwangi
kataji ku ajaran Islam,diajar jeung ngadatangkeun guru2 Islam,nepi ka
ngaku dirina Islam,kunaon bet gujrud mun dirina Islam ?Ki
Santang Islam,jadi batur dalit jeung guruna jang nempo kalam,kajeun
maranehna hirup beda alam,tetep pageuh mapay jaman nepi ka salah sahiji
tinggal makam.
Ulah
jadi bancang pakewuh,anggur geura haget urang maluruh,kuring panggih jeung
nu kungsi wawuh,sugan jeung sugan ieu anu puguh.Lain
teu hayang anjeuna mawa bukti ka kiwari,ngan hanjakal nu tiluan can wani
ngahiji nunjukeun ciri,anjeuna oge teu bisa sangeunahna
nyiliwuri,kawatesan ku aturan makhluk dina diri.Anjeun
makhluk,kuring makhluk,anjeuna makhluk,oge nu geus tilar makhluk. Anjeun
mawa bukti,kuring mawa bukti,anjeuna mawa bukti,makam nu tilar jadi buktiKuring
wawakil nu di amanatan,ngaikhtiaran nu ngahandeuleum lain di wetan,sugan
jeung sugan tinekanan,geus aya mah moal beunang beak dihakan. Bari
ngahaok ka urang sunda,naha
sawareh teu percaya ka Sri Baginda,nu geus ngahaja neundeun benda,jang
bekel aranjeun nu geus lawas ka tunda.
(Serat :18)(SILIWANGI & KI SANTANG) -_Hayu urang babarengan maluruh mana nu enya_2.
Ceuk Saha ?
Ceuk saha
Ki Santang nu ngahandeuleumkeun anakna? Ceuk Saha Baduga ngagem keneh
kayakinan lilana? Ceuk saha panggih jeung nyabut iteuk Sayidina Ali nu
beda jamana? Rek nepi ka iraha aranjeun urang sunda euweuh sajarahna?
Lamun carita Cirebon bener ayana,lamun carita Sumedang bener ayana,lamun
carita Subang bener ayana,lamun carita Bogor bener ayana,Kunaon Pajajaran
tetep euweuh laratanana? Kunaon aranjeun euweuh nu bisa nunjukkeun ayana
di mana?Mun Ki Santang anak manusa,kunaon sarua teu ninggalkeun sesa, padahal
Ki Santang sarua makhluk teu wasa,sarua ciptaan Gusti Nu Maha Esa.
15 August 2008 • 5:50PM -0400
(Serat: 19)(SILIWANGI & KI SANTANG) - Ngeunaan Hiji Jalma.
Ngeunaan Hiji Jalma
Ngalengkah
laun katebak angin mapai-mapai kebon eurih.Ngahaleuang hawar-hawar tembang
pinuh ku kapeurih. Hiji lalaki ngalakonan dunya bari hate ngagerih. Asruk-asrukan
neangan jalan hirup teu malire suku barabak katurih. Hayang geura balik
nimuan indung bapa,hayang geura balaka yen diri asa teu wasa,hayang geura
balik kapangkuan aranjeuna jiga keur budak harita,hayang bisa ceurik
nepikeun sakabeh nu karasa. Tapi iraha ?
Engke
hiji mangsa bakal panggih jeung jalma jiga kuring,ceuk Siliwangi ka Ki
Santang. Nu jiga kumaha ? Nyaeta jalma nu ngajadikeun nanaon cukup ku
gerentes. Bisa ngahaokan angin,bisa marentah guludug,bisa nyalukan
cai,bisa ngigelkeun seuneu. Bisa nyaho gerents hate batur,bisa ngagulak
gilek hate batur,bisa ngawasa awak batur,bisa nyaho kahareup bakal kumaha.
Bisa ngubaran panyakit nu euweuh ubarna,ngahudangkeun nu lumpuh
sakahayangna,bisa ngodok ka jero awak manusa sejena,bisa ngarusak jero
awak batur ukur ku gerentesna,bisa mawa suka loba manusa,oge bisa mawa
karusakan ka jalma loba.
Ngadeg
ka dunya bari teu sarua jeung sejenna. Istuning pinuh ku kabingung
ngahartikeunana. Euweuh jalma nu kungsi bisa ngebrehkeun nu
ditanyakeunana. Ngan ukur bisa ngaheruk nginget kana nasibna. Ya Allah aya
naon ieu teh ? Ya Allah saleresna saha abdi teh? Ya Allah bade kumaha abdi
teh? Ya Allah kedah kamana abdi teh? Sajuta kabingung nyurulung,bathin
jumerit menta tulung,ngan ukur bisa nuturkeun jalan euweuh tungtung,bari
nungguan katerangan ti Nu Maha Agung diuk di juru bari neuteup ka langit,ceudeum
sarupa jeung bathina nu jumerit,dibulak balik tetep ngarasa aya nu
leungit,sakabeh nu kalakonan pait.
Lumpat
ka nu bisa niat rek tumanya,geuning angger keneh teu bisa nerangkeun nu
ditanya,lumpat nepi karasa geus ditungtung dunya,tapi bathin tetep asa
beda dunya. Beda beda beda jeung beda,kalah sering disebut jalma
rada,fitnah jeung kanyeri lalar liwat ngajeuwang dada,ngan ukur bisa
nyarita bari dareuda. Hatena ukur bisa ngarenghik,ceurik balilihan
disangka ku jalma loba jelema musyrik,Gusti Allah,Demi Allah abdi sanes
musyrik,jagi bathin abdi ulah musyrik,Gusti abdi tulungan,bathina ceurik
ngabangingik. Diusir tina kumpulan kulawargana,disebut budak euweuh
baktina,disebut jalma loba dorakana,dirina mung bisa tumarima narima
nasibna. Carita hiji budak manusa,nu diciptakeun teu jiga manusa,mapay jalan lain
paragi manusa,tetep manusa?
Nepi
ka hiji mangsa pinanggih jeung nu diteangana,aya jawaban nu salila ieu
dikorehan dimana-mana,geuning sakabeh aya maksudna. Geus kuduna tinekanan
kana waktuna,datang nyelesep kana sukmana,ngartikeun sakabeh
kabingungna,negerkeun sakuriling manahna. Hadir dina ngimpina,negeskeun
kudu kumaha manehna,ngarah mangfaat sakabeh nu dipibogana,jang memener
karusakan dunyana. Sairing cahya nu nyaangan kalbuna,hadir guru nu salila
ieu geuning nalingakeun teu aya petotna,guru nu teu dinyana eta ngarana.
Teu langsung percaya kana omongna,da rumasa teu katempo wujudna,sieun goreng balukarna,komo mengpar tina kayakinan agamana. Kayungyun ku sabarna,eta guru nuturkeun kahayangna,nepi ka pinanggih ku sorangan hartina,nungguan nepi ka ikhlas narimana. Hiji guru lain ti bangsa manusa,dibantuan ku baturna opat welas ayana, dikudukeun nalingakeun jeung ngagiring jalana,nepi ka siap jang ngalalana.
Guru
nu nunjukeun kudu kumaha,guru nu nunjukeun aturan agamana,guru nu
nerangkeun rek kumaha,guru nu menerkeun mun aya salahna.
Guru nu jadi guru baheula,nu kungsi ngaguruan karuhuna,nu mingpin Karajaan Tatar Sunda,nu kaamanatan ngajaga jeung ngariksa. Sugan jeung sugan laksana,kajeun geus tangtu loba hahalangna,mugi Allah ngalangsarkeun jalana,dibarengan keukeuh pageuh nyekel akidahna.
Alhamdulillah hiji dua panggih jeung buktina,hiji dua kabuktian caritaan guruna,hiji dua aya nu milu sairing ngusahakeunana,hiji dua ka ubaran nalangsana.
Ngoreh kasundaan nu tinggal sesana,mapay galeng neangan nu sarua nyaah kana kasundaanna,ngasruk leuweung dibarengan kaludeung,bari memener jalma nu keur baluweng. Nyoba ngageuing urang sunda nu sakitu reana,nyalukan geura buru inget barangbang semplak dina sirahna,ngarah teu geura leungit ciri nu mustari dina dirina.
Lain ngarasa asa pang sundana,lain ngarasa asa pang bisana,lain ngarasa asa pang aingna,tapi ngarasa nyaah ka kasundaana.
Geus aya nu tiluan maturan,kari nungguan tinekanan,bari tetep inget kana wiwitan,euweuh mahluk nu aya dina kalanggengan.
Pun Sapun Kuring Jurungkeun,nyampeur nu dihandeuleumkeun,tunda poho nu bareto,nu mangkuk di saung butut. Menta dijurungkeun ku nu diamanatan,muka sesa nu dihandeuleumkeun di daratan,nu ampir kapopohokeun jaman,kajadian di saung jalma duaan.
Sakabeh
carita geus ngaruntuy jeung buktina,mang taun-taun diebrehkeun
sawareh-sawareh,istuning runtuyan carita nu loba hartina,sajarah Pajajaran
nu geus pageuh katoreh. Tadina hate teu narima bari mangmang ,nempo
untuyan sajarah jiga di awing-awang,anging kersaning Gusti geuning bisa
kasawang,dibarengan muntang ka Pangeran bisi nyalimpang. Ngan ukur bisa
sumujud ka Nu Kawasa,padahal diri teu rumangsa bisa,mugia tinekanan ka nu
jadi mangsa,ngawujudkeun amanat ngadegkeun deui ieu bangsa.
Jang sakabeh urang sunda,nu ngarasa
rahayat sunda,ulah poho aranjeun sunda,geura wani ngaku bangsa sunda
19 August 2008 • 7:56PM -0400
(Serat :20)(SILIWANGI & KI SANTANG) - Ageman Sri Baduga MAharaja_3
Ageman Sri Baduga Maharaja_3
Kacaritakeun
Baduga mulang bari mawa kamelang,geuning manahna saparat ngalalana kalah
mawa kamelang,geuning nu tadina tandang malik jadi manggul kahariwang,Baduga
beak dengkak mulak-malik uteuk jang ngalaeungitkeun nu
jadi baluang.
Dimimitian
ku tekad awaking hayang ngudag nu sajati,Baduga mulang ka lembur mawa hiji
bukti,yen diri manusa sakumaha wae disebutna sakti,euweuh nu bisa
nandingan ajaran ieu nu bakal mawa mukti. Bari ngaliwatan poe-poe nu jadi
sesa,Baduga ngamimitian muka hate jang papatah Nu Maha Kawasa,beuki jero
asa beuki euweuh tangan pangawasa,hate melang bisi teu kaburu mayaran
dosa. Dibarengan ku niat anu kuat,Baduga muntang menta diajar nepi ka
parat,ngarah bisa bisa tengtrem nyanghareupan sakarat,ngarah kaburu keneh
bebekelan nyanghareup akherat. Ku kersana Nu Maha Kawasa,sobat dalitna
tungtungna balaka bari teu maksa,ngaenyakeun eta ageman jang nyalametkeun
bangsa manusa,ngarah di akherat engke teu meunang siksa. Ki Santang
leukeun nuturkeun ti taun ka taun nu geus kaliwat,hayang milu menerkeun
kahirupan Baduga nu jadi sobat,nepi ka tinekanan baturna tobat,sujud
syukur ka Allah dipaparin waktos teu nepi ka telat. Robah jaman,robah
mangsa,robah cara nempo dunya,emutan Baduga teu ngan ukur ngudag-ngudag
dunya,geus ngamimitian nyawang alam saenggeus alam dunya,bari
diomat-omatan sobatna ulah ninggalkeun kawajiban dudunya.
Baduga
tungtungna nyekel pageuh ageman ka-Islam-an. Nu bakal mawa robah sajarah
kahareupna rahayat Pasundan,silih genti jeung Santang nyi¢arkeun ieu
ageman,babarengan naratas jalan jang ngadegkeun kabeneran. Mimiti eta
Baduga ngarobah ngarana,di julukan Sunan Rohmat ayana,dimakamkeun haying
jiga rahayatna,ngan ukur menta do¢a ti anak-anakna. Gelar anyar jang
ngukir kayakinan anyar,
Tah
ayeuna geus diterangkeun Baduga teh
Siliwangi nu disebut Sunan Rohmat tea.
(Serat :21)(SILIWANGI & KI SANTANG) - Ageman Sri Baduga MAharaja_4
Ageman Sri Baduga Maharaja_4
Moal enya ari karajaan talukanana boga masjid agung, ari pamarentah pusatna teu boga?
Lamun pamarentah daerah kabeh Islam,maenya pamarentah pusat Hindu? Intina pamarentah pusat pasti Islam,rajana oge.
Sri Baduga Maharaja teh Islam,mun hayang bukti,tingali karajaan talukana,Islam lain? Mun Hindu,sunda bakal didominasi ku Hindu,aya tapak arca-arca Hindu. Eta buktina ! Eta buktina !
(Serat :22)(SILIWANGI & KI SANTANG)_- Kunaon Pajajaran Leungit ?
Kunaon Pajajaran Leungit ?
Penghianatan
ti jero istana,kalakuan Satria Hideung,leuwih ngora ti Sri Baduga
Maharaja,anak bibina…,lalim,mawa pasukan
rorokidul,siluman-siluman jabrig saawak-awak,bentrok maung jeung pasukan
rupa-rupa bentukna. Pajajaran luhur gunung,dihandapna dikuriling
sawah-sawah,maung-maung diposisi sawah-sawah,dayeuh geus dikepung,luareun
sawah-sawah,euweuh jalan kaluar. Pasukan musuh mawa siluman-siluman.
Dibantuan rorokidul,dayeuh dikepung, Bakal loba korban,Sri Baduga Maharaja
jeung nu tetep satia ngaraleungit,kabur ka kidul,malipir gunung,ngajauhan
dayeuh.
Dayeuh
paburisat,rahayat kalabur,nu nyesa pasukan Satria
Hideung,kabingungan,dayeuh ngemplong euweuh eusian. Musuh ngabagi,ngudag
ka lima
jalan,dayeuh molongpong,Ki Santang nutup ku halimunan,jadi leuweung
geledegan. Musuh paburisat beuki teu ngartieun. Ngarumpul di hiji tempat
luareun dayeuh nu nepi ka ayeuna pinuh ku siluman,nungguan mangsa muka
halimunan. Ayeuna eta tempat jadi tempat pamujaan,jang nyegik,melet jeung
sajabana. Nu ku aranjeun dideukeutan kamari bari leumpang opatan. Curug tujuh.
Ti
semet eta Ki Santang ngarasa dinyerikeun Nyi Dewi,pangawasa laut kidul.. Nu
ayeuna beuki ngarajalela,ngawut-ngawut akidah manusa. Dayeuh tetep
dikepung. Nu ngadeukeutan atawa boga niat napak tilas ka dayeuh bakal
digoda,dipengkolkeun ka tempat muja. Siluman-siluman disebar neangan nu
bisa muka dayeuh. Can kapanggih. Eta nu dipikahariwang Ki Santang. Kunaon
bet titah bias nyumput dinu caang. Can kuat ngalayanana,moal bisa ngalawan
siluman-siluman eta ngan ku opatan,komo bari teu yakin mah. Matak cilaka. Ulah
nanyakeun ka Ki Santang kunaon can muka. Tingali ka aranjeun
opatan,tingali diri,can siap anjeun,loba kasieun,teu wani. Padahal geus
waktuna,kudu pageuh pacekel-cekel leungeun. Anjeun teu nyaho naon nu bakal
disanghareupan engkena. Siluman. Nu kungsi ngancurkeun Pajajaran. Ulah
nyalahkeun guru kuring. Anggur giatkeun diri,meungpeung aya
keneh umur. Sing boga tapak nu mulia jang balarea saencan aranjeun tilar
dunya.
(Serat :23)(SILIWANGI & KI SANTANG)_- Keur Nu Dicalukan.
Keur Nu Dicalukan
Bisi aranjeun
hayang leuwih telek kana diri aranjeun sorangan,kuring InsyaAllah
bisa mantuan mapay nu ku aranjeun geus kungsi kaliwatan,sakalian nunjukeun
yen kami teh lain heuheureuyan,istuning ngalengkah satekah polah
ngusahakeun jang nyukcruk galur ngarah bisa ngadeg deui urut Pajajaran..
Kanggo Ceu Ambu,
saha nu boga dedegan lalaki sedeng eta ? Dedegan kyai seseg,osok
mere papatah nu niiskeun hate lain? Osok datang kana ngimpi lain? Make
baju bodas,panjang nepi ka satengah bitis,sok disebut Ki Haji lain? Geus
lawas bareng ngabaturan lain?
Kang Ema,
kalem,pinuh kayakinan,sarua anjeun oge keur nungguan,hayang bisa muka
nu jadi wiwitan. Hayu urang geura ngamimitian,didasaran ku sarua nyaah
kana kasundaan. Bisi aya nu can kapanggih nu ku anjeun diteangan,sugan
kuring oge bisa saeutik mantuan,ngarah mangfaat kana kasundaan,kuring aya.
Kang Tirta,
kuring nyaho anjeun geus boga jawaban,ulah salempang nepikeun
bebeneran,geura milu babagi nanjeurkeun Kasundaan,geus mangsana urang
ngalengkah babarengan. Kuring apal anjeun geus lawas nungguan,ieu mangsa
jadi kanyataan,kajeun teu kaharti mun dipikiran,ulah ngan ukur dijadikeun
lamunan.
Kang Tirta,
kuring nyaho anjeun boga jawabana,ulah hariwang geura tepikeun
kabalarea,salam ka anu sok mere anjeun beja. Urang bareng ngaguar deui
sajarah sunda,nu geus lila ngacapang ku reka-reka. Kuring bakal
datang,sugan saeutik bisa mere caang,ngarah mere hiji kayakinan,nu ayeuna
ngan ukur kasawang. Kuring wakil ti Sancang,nepikeun nu kudu
ditepikeun,ngajaga nu kudu dijaga,mulangkeun nu kudu mulang. Salam ti
kuring saparakanca.
Ua Duq,
ulah era miluan,da nu kieu mah moal kaharti ku akal pikiran. Sabab
urang sakabeh mahluk ngan saeutik nu dibikeun ka urang-urang,uteuk urang
aya watesna,moal bisa maca kajadian sakabeh alam. Anjeun ge pan teu bisa
nerangkeun kunaon sok kaimpikeun jalma make komprang hideung,iket
hideung,barangbang semplak,nu sok rajeun datang nepungan,kajeun ngan kana
ngimpi anjeun wungkul? Ulah era,lain ukur anjeun nu ngalaman,sing tumarima
dicalukan.
Mang Ucup,
bisi panasaran elmu naon wae nu aya di Pajajaran,kersaning Gusti
sugan kuring bisa mantuan.
22 August 2008 • 6:13PM -0400
(Serat :24)(SILIWANGI & KI SAANTAANG)_- Kanggo Nu Dicalukan
Kanggo Nu Dicalukan
Kang Ema,
ke oge datang.
Ua Duq,
Susuktunggal lin? Ceuk Ki Barangbang Semplak nu sok make iket? Aya
Sanding Taman,Nyi Galuh,Dewi Anggraeni,Siti Masyitoh,Siti Hotijah,nu mana?
Inget kuring lain Baduga,kuring nyaho mun harita dibejaan ku Baduga. Nu
dirusiahkeun manehna ka kuring mah teu nyaho.
Kang Iman,
lain incuna incu Baduga nu hianat teh,tapi ti anak bibina,dedegana
jangkung leutik,boga hubungan deukeut jeung Majapait,rorokidul,teu
dibantuan ku Gunung Jati. Baduga awakna teu jangkung. Rada lintuh.
Kang Iman,
Lemah Dewasasana,Jaya Dewata,Jaka Lalana,Dewa Jagat Nata,jeung
sajabana mah ngan ukur landihan…Kuring leuwih ngeunah nyebut Sunan Rohmat.
Saha nu kungsi hirup jaman baheula,nepi ka nyaho taun-tauna. Karunya teuing Baduga diduruk ditungtung hirupna,padahal anjeuna mulang dibarengan katenangan dina bathina. Saha nu nyaksian Baduga sapopoena,nepi ka apal bukur-bukurna,watir teuing disangka
euweuh jasana,padahal boga ngaran nu sakitu ahengna. Saha nu milu nempo jalan
hirupna,nepi ka yakin asa milu ngalamana,deudeuh teuing disangka jalma loba
dosana,padahal gede baktina
Kang Agus,
ari Batarakarang di jaman kiwari rek dipake jang naon? Jang narik
harta? Aya anu kabuktian? Moal..Batarakarang loba dipake jang nyedot duit
jsb. Disebut BK. Elmu nu dipiboga Sri Baduga keur can pindah ka
Islam,kadugalan oge. Dipiceun teu dipake saenggeus asup Islam.Aya
jimatna,bentukna jiga kalong. Hirup mun dibere getih.
24 August 2008 • 8:48PM -0400
[Baraya_Sunda] (Serat :25)(SILIWANGI & KI SANTANG) - _Kanggo Nu Dicalukan.
Kanggo Nu Dicalukan…
Kuring nonggerak,
saacana menta dihampura ka balarea,rumasa make basa nu garihal
karasana,supaya euweuh nu ngarasa dibeda-beda,kuring ngahaja make basa
sunda nu ayeuna. Kuring nonggerak,teu ngarasa mikaboga elmu luhung
ayana,kuring ngan ukur makhluk biasa,nu sapopoe kumalendang di alam
dunya,nuturkeun cai kamana ngucurna.
Kang Agus Pakusarakan,
eta ajian kungsi jadi cecekelan sobat kuring,ngan
hanjakal dipake bari ngandelkeun bantuan bangsa kuring,eta oge nu teu ngarti kana
aturan,da sabenerna teu meunang dina agama. Kuring teu wawuh jeung nu sabangsa
kitu,kajeub ajiana kuring bias,lain mawa waluya.
Kang Iman,
kuring hormat jeung muji kana kategesan anjeun ngeunaan Baduga
(Siliwangi),keun urang teundeun mun manggihan nu beda,urang gedekeun jeung
hijikeun nu sarua,sabab urang kudu taki-taki mapag mangsa kahareupna.
Kuring bungah nu euweuh papadana,geuning loba keneh urang sunda nu nyekel
kasundaana,eta tanaga nu teu leutik gunana,jang ngalengkah nimukeun deui
jati diri sunda nu ampir euweuh dikieuna.
Sakali deui Kang Tirta,
keun kuring nu rek tandang,teu kudu ngahaja datang ka Sancang,kuring ti Sancang
tilu ngawakilan sakabeh sancang, kuring katitipan salam sadulur ti Ki Santang.
Kang
Ema,tuturkeun we caritana,ke oge bakal pinanggih jeung anu
kuduna,tuturkeun we caritana.
Kang Roche,
budak cicingeun hayang disebut budak baong? Teu kudu hariwang kuring
bakal sabisa-bisa noong,ke oge ngalaman nu sok rajeun ngaliwat kana
pikiran,sugan jeung sugan ku Allah diijinan. Kuring muji kana pikiran nu panasaran,
sabab bakal metot jelema jang neangan,ngorehan sesa-sesa nu bakal jadi
cecekelan, ngarah teu kasasab ka alam kangeunahan.
Kang Dekky Mulyadi,
nu ngawakilan budak kiwari mentingkeun eusi nu pondok bari
nyari,teu ngan saukur hayang kaciri,mugi pinanggih jeung jati diri.
Waliwis Bodas,
hiber di awang-awang,boga hate nu kerep baluang,nuturkeun indung suku mapay-
mapay alam anu ngambang,muga anjeun hirup mawa seungit kembang.
Waluya,
hiji ngaran nu diudag ku sakabeh jalma di dunya,hampura kuring teu wani muka
anjeun boga sukma,ari teu diijinan ku nu mikabogana.
Netta,
Sunda bakal pinanggih deui jeung kadigdayaan,asal urang teu poho kana
wiwitan,teu miceun nu geus jadi ciri kasundaan,teu ngaleungitkeun jasa
jalma nu kungsi ngagedekeun Pajajaran.
Kang Kumincir,
hampura kuring teu pati apal anjeun saha,ngan kuring teteg na
hate anjeun jalma nu moal ngasaha-saha,kuring aya ukur ngahaok supaya
sunda ngarasa lain nu saha,ngajak urang sunda leuwih ngahareupkeun usaha.
Nitip salam ka urang lembur,kudu bisa duduluran kajeun lain dulur,urang
babarengan geura nyukcruk galur,muka deui jalan jang ngaraketkeun sakabeh
urang sunda sing asa jadi dulur.
Ceu Roro,
hampura mun kuring salah tetempoan,ngan kuring tetep gede harepan,teu
kahalang umur nu geus elat-elatan,urang mangfaatkeun sugan teu kahalangan.
Hampura
kanu geus disebutan ngan teu kaburu dikorehan,sugan isuk jaga aya mangsa
digeroan.
(Serat :26)(SILIWANGI & KI SANTANG)_- Cirebon Menta Misah.
Cirebon Menta Misah
Cirebon
menta misah lain kusabab Pajajaran lain Islam,aya hiji satria nu hayang
leuwih meunang kakawasaan,ngahiji jeung karajaan tatangga nu geus lila
mumusuhan,niupan hasutan supaya teu ngaku deui ka raja Pajajaran. Geus
kasawang ku Siliwangi saacana,aya kajadian nu bakal ngarusak
karajaana,kusabab Siliwangi boga hate nu wicaksana,milih malipir ngarah
teu loba nu jadi korbana. Siliwangi geus teu pati ngagungkeun dunya,teu
kabita ngan ukur ngudag-ngudag dunya,Siliwangi geus loba tafakur nyiapkeun
bekel saenggeus dunya,ngarah tegep teger mun geus mangsana ninggalkeun
dunya.
26 August 2008 • 8:07PM -0400
(Serat :27)(SILIWANGI & KI SANTANG)_- Deudeuh Teuing Sunda.
Deudeuh Teuing Sunda
Kajadian kaluar tina kepungan geus lain kaanehan,loba kaalaman ku jalma-jalma kiwari nu milu peperangan,kunaon bet dianggap carita bobodoan,padahal ngaleungitna eusi dayeuh harita bener kanyataan. Teu kudu bingung kunaon Cirebon menta pipisahan,kajeun sarua Islam tapi besa prakprakan,katambah aya hiji jalma nu hayang kakawasaan,nepi ka tega menta bantuan raja nu ngamusuhan. Teu kudu disumput-sumput ratu laut kidul milu ngarusak Sunda,da kajeun kumaha geus loba pisan buktina,komo dicampur-campur jiga ajaran agama,beuki jauh mengkol hate jalma. Ka sakabeh urang Sunda,nu ngaku atawa henteu anjeun Sunda,sakeudeung deui moal aya bangsa Sunda,sakeudeung deui Sunda tinggal carita. Kuring ngan ukur bisa ngajak nempo diri,kuring ngan ukur nitah geura nempo ciri,saencan leungit ieu nagari,jiga beuki leungitna ngaran Dewi Sri. Geura sosonoan kana kecap Sunda,sabab Sunda bakal euweuh dikieuna,jiga kacontoan ku loba bangsa di dunya,nu ayeuna ngan ukur tinggal
ngarana. Deudeuh teuing sobat kuring Siliwangi,sakitu kungsi boga ngaran anu wangi,geuning bangsa anjeun bakal leungit ti ieu bumi,ngabarengan leungitna dayeuh diteureuy bumi. Pileuleuyan Sunda,pileuleuyan Baduga,nasib anjeun teu beda,ngan ukur jadi legenda. Geuning nu wani teu loba,ngan ukur saeutik nu nyaah ka Sunda,moal cukup jang ngalawan angkara,nu hayang keungit ieu Sunda.
Ki Santang lain mahluk abadi,sarua jeung urang sarerea teu abadi,kawatesan ku umur nu ditangtukeun ku Gusti,boa isuk geto Ki Santang mulang ka Gusti
29 August 2008 • 6:44PM -0400
(Serat :28)(SILIWANGI & KI SANTANG)_- Deudeuh Teuing Siliwangi.
Deudeuh Teuing Siliwangi
Hiji mangsan lahir ka dunya hiji budak lalaki, leutik tur istuning ririwit eta budak lalaki,
matak pikahariwangeun indung bapana, euweuh nu nyangka eta budak bakal terus aya
dikieuna.
Ti leuleutik eta budak beda pipikiran, ngaleuwihan tina umurna, katempo beda jeung jelema sakurilingna.
Siliwangi leutik niliktik hirup di alam pikirana sorangan, lolobana euweuh jalma nu bisa ngabaturan, kusabab loba pisan nu teu kaharti ku akal pikiran.
Mang taun-taun Siliwangi ngarasa sosoranganan, bongan mun mikir siga sakahayang sorangan, jiga nu teu malire kana omongan babaturan, kusabab Siliwangi bisa nyawang nu acan ka alaman.
Kersaning Gusti nu masihan widi, Siliwangi bisa marentah lemah-seuneu-angin jeung
cai, boga kakuatan diri nu moal kaharti, Siliwangi gede jadi manusa nu bener-bener sakti.
Dina kahirupan nu loba sorangan, tungtungna pinanggih jeung nu sadia maturan,
hiji makhluk nu beda kaayaan, istuning eta sobatna sabar ngabaturan.
Kapeurih dina kahirupana nu asa sosoranganan, ka ubaran ku hadirna sobat nu kerep ngadatangan, babaturan nu teu petot mamatahan, mere papatah nu mana nu meunang jeung teu meunang dilakonan.
Siliwangi leutik gubrag ka dunya, ririwit teu nyana bakal terus ngalalana, anging kersana Nu Maha Kawasa, kajeun jiga teu daya eusi awakna beda.
Siliwangi geus bisa ngahijikeun raja-raja satatar Sunda, anu cenah mah pangaruhna nepi ka Sumatra, kunaon saenggeus anjeuna tilar dunya, Sunda bakal ukur tinggal ngarana?
Deudeuh teuing anjeun Siliwangi Raja Sunda, dibere gelar anu mere wawangi ka nagari Sunda, ayeuna bet aya nu norehkeun anjeun ngarusak Sunda, nepi ka tega anjeun disebut mawa angkara murka.
Bener anjeun lain jalma sampurna, ngan kuring apal anjeun gede jasana, bisa mingpin Sunda nepi ka puncak jayana, bisa ngawangun tatar Sunda nu dipikaseuseub ku
tatanggana.
Deudeuh teuing Siliwangi sobat kula, geuning nu ceuceub ka anjeun beuki dieu beuki
loba, geuning ngan saeutik urang Sunda nu masih keneh ngarasa anjeun urut raja Sunda
nepi ka euweuh rahayat Sunda nu apal anjeun dimakamkeun dimana.
Geura ngaca ka nagari Cina, nepi ayeuna apal tulisanana, bari susulumputan na jero hatena ngajungjung carita raja-rajana, teu kawas urang Sunda nu teu apal tulisan Sunda
kumaha, jeung na jero hatena embung ngaku carita rajana.
Kuring ngan ukur bisa ngalengis bari nyurucud cimata, ngaheruk nuturkeun carita anjeun ayeuna, mun anjeun ayeuna aya keneh dikieuna, istuning anjeun bakal ngahelas kungsi
diborojolkeun ka dunya.
Haturan simkuring Suadma, Haturnuhun kuring disebut Aswatama, kuring bungah disangka ngarang-ngarang carita, kuring ngan ngajak aranjeun geura nyaring jadi
urang Sunda jiga baheula.
~Wassalamu’alaikum wr wb..
Kuring Nonggerek~


c: text/html

text:
Lalakon Lalajo Persib Lawan Si Éta Téa
Alhamdulillah, pertandingan lawan Si Éta parantos dilaksanakeun 8 Mei kamari.
Ngawitan mah sapertos biasa, tabuh tujuh ka Bobotoh FM heula “jemput tiket” pesenana. Tiket tribun barat, hehehee. Biasana timur, tapi kapok basa lawan Arema mani padedet. Kamari mangkat biasa sareng pun bojo Syifa Puspita Sari, gaya saeutik lah. Diabringkeun ogé ku raina pun bojo Ali Yanuar.
Road to SJH asa harampang teu aya macét da meureun pédah dinten na damel. Lebet ka stadion ge lantjar djaja. Lowong pisan, hahahaha. Nonton pertandingan kami gereget pisan kulantaran mani asana téh hésé pisan kitu nyerang ka wilayah Terminal Kampung Rambutan téh, pasalna éta parkir beus na mani rapih pisan, bisaan. Teuing parkir monorel nu can jadi kétang. Di balik gereget Persib hésé
nyerang , keuheul ogé kulantaran éta Si Ismed astaghfirullah 🙁 permainanana beuhhhhhhh , lamun kesting pamaen sinetron jiga na paling heula di tarima). Tapi keun lah da batur hehehe ,
Di sisi éta, nya angger wéh bobotoh kurang dewasa. Asa hampang leungeun kana ngalung botol inuman téh. Cing nyaah ka Persib nya, dulur-dulur :).
Pertandingan hasil drow nya. Nya salaku bobotoh mah kuciwa, tangtu. Da ari maén di kandang mah “Menang Harga Mati”. Tapi sakieu oge reueus ka pamaén, tos berjuang kanggo Persib. Reueus pisan,
Mung sakitu paling para pembaca setia hehehehe. Oh nya hiji deui, perkawis tiket gelang , ceuk sim kuring mah saé. Insya Allah moal aya kebocoran tiket, kantun ditingkatkeun. Hatur nuhun . bobotoh.id/ari sofian Ramadhan.

robotstxt: allowed

filter: keep


text:
HARTI PUISI
1. S.T.Coleridge (Barat), puisi nya eta kecap-kecap nu alus dina susunan nu alus.
2. Malaysia:
a. Za’ba ngadefinisikeun puisi mangruppa karangan anu diwangun tina pikiran anu alus tur basana nu endah.
b. Moh.Salleh ngartikeun puisi mangrupa hiji bentuk anu kentel, loba unsur music basa, basana leuwih taliti, padet tur kadang-kadang sok ngadeukeutkeun kana lagu, temana diolah dina kahirupan sapopoe tapi disembahkeun ka nu maca jeung ngadenge.
3. Edgar Allan Poe, puisi nya eta ciptaan ngeunaan hiji kaendahan dina wangun berirama.
4. William Wordsworth, puisi mangrupa pangucapan anu imajinatif tina perasaan anu jero, biasana sok sacara spontan ngeunaan perasaan anu timbul kana dya inget dina kaayaan tenang.
5. Matthew Arnord, puisi nya eta kritikan kahirupan nurutkeun kaayaan nu datang tina peraturan ngeunaan kaendahan jeung bebeneran.
6. Theodore W tts-Dunton, puisi mangrupa hiji pangecapan anu kongkrit jeung artistic ngeunaan pikiran manusa ngaliwatan pamakean basa nu emosional tur berirama.
7. Andrew Braley, puisi mangrupa runtuyan pangalaman ngeunaan sora, imej, tingkah laku jeung emosi.
8. Edwin Arlington Robinson, puisi mangrupa basa nu nepikeun hiji hal anu hese diungkapkeun.
9. Auden, puisi mangrupa rekaman detik-detik nu endah dina kahirupan manusa.
10. H.B.Jassin, puisi mangrupa ucappan hiji fragmen pangalaman tina hiji kaseluruhan seniman.
11. Shahnon Ahmad, puisi nya eta rekod jeung interpritasi pangalaman manusa nu penting jeung diubah dina bentuk nu paling berkesan.
12. Usman Awang, puisi lain mangrupa hiji pernyataan sikap kana sakabeh kahirupan manusa.
13. A.samab Said, puisi nya eta hiji pernyataan perasaan jeung pandangan hirup saurang penyair.


text:
Rd Okke Chandra
kanyataan hirup: Loba pamajikan nu daek dimadu... tapi asa euweuh salaki nu daek di racun....
Rifan Sahrony
"TAMAHA"
Ai,sanes salira kantos nyarios, sawatra taun kapengker majar bade satia satuhu.Najan dahar isuk teu sore bari ukur karo uyah.Sadayana masih keneh nongtoreng waktos urang tepang dimumunggang ngaitkeun tali pasini.Ai nyangheuy dina dada,mangsa harita kebek ku rasa bagja.Ayeuna, Ai,bet ngarasula,nogencang karep subaya teukiat kucocoba.Saur Akang oge teu kenging tanggah kaluhur,bilih titajong.Pantes we atuh ari ceu Haji mah nganggo geulang semet siku, kongkorong ngambay semet bujal da anjeunamah bandar beas.Ari Akang,? Alhamdulillah tiasa keneh nedunan kawajiban masihan nafakah sa ayana sakawasana.Aya milik ti Pangeran muji Syukur,teu aya, tamada.
Upami Ai,masih keneh sanggem dicanadak sangsara ku Akang,mangga urang silih belaan.upami teu sangem, bral,! Teu geuneuk teu maleukmeuk kadar Ai pinangih bagja."
Kitu carita panjang lebar Jang Yuda maprahan bojona nu keur luak leok katebak angin haliyah dunya.
Ai,teu nyarita sakemek,ngeluk tungkul siga bueuk meunang mabuk,rasa rumasa keur nyaliara dina raga, bongan sorangan.Tamaha kana diri.Nasib teubeunang di pungkir kadar teubeunang di singlar papasten Gusti Yang widi.
Ai, neuteup seukeut
ka salakina,teu karasa aya nu ngembeng na juru mata.Gabrug, ngarangkul jang Yuda leungeun tipepereket bari nyegruk nyuuh dina dada.
Dua nana paungku-ungku hujan cimata narimakeun nasib nu karandapan.
^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^^
Kang Tie
Bangbara
Subuh. Hunyudan halimun peuyar di sorot lampu mobil. Kuring diuk ngeluk di hareup, peupeureukeut nahan cimata. Gigireun. Manéhna anteung neuteup kahareup, dua leungeuna napel kana setir. Teuteupna liuh jeung imutna, nengtremkeun bingung baluweung nu karandapan kiwari. Dua kali, Manéhna kapergo keur merhatikeun diri kuring. Bray, tembong. Kamar hotél nu eusina serba wah! Tapi nu écés nongtoréng ukur sora Manéhna, bruk-brak mukaan eusi haténa, némbongkeun sagala kahayang jeung harepana ka kuring nu geus teu bisa nyumputkeun deui ieu hianat kanu jadi salaki. Sora Manéhna nu ngeleter, kuring ukur unggeuk jeung sumuhun dawuh: Anéh! Basa nempo albeum lawas, najan di olo ku siAngkrek jeung siMelur gé, peuteukeuh hayang ka Mawar! Ceuk tante ulam, basa kuring ngarohéap deui ka gedong nu ...


text:
Virus
- Ieu artikel ngabahas ngeunaan partikel biologis; pikeun istilah komputer, tingal virus komputer. Pikeun nu séjénna, baca virus (disambiguasi).
Virus (Lat. racun) atawa pirus hartina partikel submikroskopik nu bisa ngainféksi sél-sél organisme. Dina hambalan dasarna, pirus téh diwangun ku matéri genetik nu dikandung dina cangkang protéin nu disebut kapsid, nu jadi pangbéda jeung partikel kawas pirus samodél prion jeung viroid. Ulikan ngeunaan virus katelahna virologi, sedengkeun nu ngulik virus disebut virolog.
Virus téh sarupa jeung parasit intrasélulér obligat nu pada-pada teu boga alat réproduksi mun aya di luareun sél inang. Tapi, teu kawas parasit nu écés hirupna, pirus mah teu puguh.
Pirus nginféksi rupa-rupa organisme, boh eukaryote (kayaning sato, serangga, jeung tutuwuhan) atawa prokaryote (misalna baktéri). Pirus nu nginféksi baktéri disebut baktériofag (bacteriophage), atawa sok disebut fag (phage) wungkul.
Kahirupan virus masih haneut dipadungdengkeun, sabab virus teu nedunan sakabéh kriteria/sarat definisi hirup, utamana mah alatan euweuhna mémbran sél jeung métabolisme nu teu mandiri.
Daptar eusi
Asal-usul[édit | édit sumber]
Asal-usul virus modéren can pati écés, sarta aya kamungkinan datangna ti sababaraha sumber. Kusabab can kungsi aya nu manggihan fosilna, hiji-hijina téhnik nu bisa dipaké nyaéta téhnik molekulér. Danget ieu aya dua tiori anu dianut:
- Virus leutik nu ngandung ukur sababaraha gén kamungkinan mangrupa asam nukléat anu leupas ti génom hiji organisme. Matéri genetikna bisa jadi diturunkeun tina unsur genetik nu bisa dipindahkeun, kayaning plasmid atawa transposon, nu condong pipindahan.
- Virus nu génomna leuwih badag, misalna poxvirus, bisa jadi asalna tina sél leutik nu marasitan sél inang nu leuwih badag. Gén-gén nu teu dipikabutuh pikeun kahirupan paratitikna lajeng leungit dina prosés retrograde evolution – hartina évolusi malik. Baktéri Rickettsia jeung Chlamydia mangrupakeun sél hirup nu, kawas virus, bisa baranahan mun aya dina sél inang.
Viroid, satelit, jeung prion mangrupakeun partikel inféksi lianna nu strukturna leuwih basajan batan virus.
Klasifikasi[édit | édit sumber]
- Pikeun leuwih jéntré ngeunaan jejer ieu, mangga tingal Klasifikasi virus.
Dina taksonomi, klasifikasi virus geus kabuktian hésé kusabab euweuhna rékaman fosil, komo deuih statusna salaku mahluk hirup gé masih dipadungdengkeun. Virus teu asup kana domain klasifikasi biologi nu geus aya, sahingga ukur dimimitian tina hambalan kulawarga. Najan kitu, geus aya nu ngusulkeun ngaran domain Acytota, sahingga virus diperenahkeun sajajar jeung domain Eubacteria, Archaea, jeung Eukarya. Perlu diinget yén kiwari teu sakabéh kulawarga diklasifikasikeun kana ordo, teu sakabéh genera diklasifikasikeun kana kulawarga.
Salaku conto klasifikasi, virus cacar hayam asup kana kulawarga Herpesviridae, subfamili Alphaherpesvirinae jeung genus Varicellovirus, ari ordona mah can aya. Struktur umumnya mah kawas kieu:
Sistim klasifikasi nu aya ayeuna dikembangkeun ku Komite Internasional Taksonomi Virus (Internasional Committee on Taxonomy of Viruses, ICTV). Dina lebah ordo, ahli taksonomi kudu nimbang-nimbang tipeu asam nukléat nu aya, naha utas tunggal atawa ganda, sarta aya/henteuna amplop. Sanggeus tilu pasipatan ieu, nu ditimbang téh tipeu inang, bentuk kapsid, pasipatan imunologis, jeung tipeu panyakit nu dibalukarkeunana.
Pikeun tambahan, aya ogé sistim klasifikasi Baltimore nu merenahkeun virus dina hiji ti antara tujuh Golongan, nu misahkeun virus dumasar cara réplikasi jeung tipeu génomna.
Struktur[édit | édit sumber]
Partikel virus nu lengkep, katelah virion, leuwih leutik batan transporter gén, diwangun ku asam nukléat hambalan paling dasar nu dikubeng ku bungkus protéin nu katelah kapsid. Ieu kapsid diwangun ku protéin nu disandi ku génom virus, bentukna jadi ciri morfologina. Unit protéin nu disandi virus, disebut protomér, bakal ngabentuk manéh jadi kapsid, tanpa merlukeun asupan ti génom virus - najan kitu, sababaraha virus nyandikeun protéin nu nungtun konstruksi kapsidna. Protéin nu ngabeungkeut asam nukléatna sacara téhnis disebut nukléoprotéin, sedengkeun beungkeutan antara protéin kapsid jeung asam nukléat virus disebut nukléokapsid.
Sacara umum, aya opat tipeu morfologi virus:
Ukuran[édit | édit sumber]
Virus nu geus katalungtik, lolobana boga ukuran kapsid 10 jeung 300 nanométer (diaméter). Pikeun babandingan, virion ukuran sedeng dibandingkeun jeung kutu téh sarua jeung ukuran manusa dibandingkeun jeung gunung nu badagna dua kalieun Gunung Everest. Sababaraha filovirus panjangna bisa nepi ka 1400 nm, tapi diaméter kapsidna mah kira ukur 80 nm. Najan lolobana mah moal katempo ku mikroskop cahya, aya ogé virus nu leuwih badag batan baktéri nu pangleutikna sahingga bisa katempo mun maké pembesaran nu cukup. Pikeun nempo partikel virus, nu ilahar dipaké nyaéta mikroskop éléktron, boh transmisi atawa skén.
Virus nu anyaran kapanggih, mimivirus, teu galib ti nu séjén, diaméterna 400 nm. Virus pangbadagna ieu ukuran génomna nepi ka 1000 gén (sababaraha baktéri ngan boga 400) nu panjangna 1,2 mégabasa. Génomna ieu ngandung loba gén nu homolog jeung gén prokaryote sarta eukaryote[2]. Papanggihan ieu ngajurung para élmuwan mikiran deui kontrovérsi sabudeureun organisme jeung virus, nu saméméhna ukur dianggap unsur genetik nu bisa pundah-pindah.
Matéri genetik[édit | édit sumber]
DNA atawa RNA aya dina spésiés virus, tapi tara sakaligus aya duanana. Nu aya duanana téh ukur dina sitomégalovirus manusa, nu ngandung DNA jeung mRNA. Asam nukléatna bisa utas tunggal, bisa ogé ganda, gumantung spésiésna. Ku kituna, virus ngawengku opat golongan tipeu asam nukléat: DNA lambar ganda, DNA lambar tungggal, RNA lambar ganda, jeung RNA lambar tunggal. Spésiés virus sato geus katalungtik mibanda opat rupa kombinasi di luhur, virus tutuwuhan ilaharna mah boga tipeu RNA lambar tunggal, sedengkeun baktériofag mah lolobana boga tipeu DNA lambar ganda. Asam nukléat dimaksud di luhur téh bisa linéar, bisa ogé sirkular nutup.
Ukuran génom dumasar beurat nukléotidana téh rupa-rupa gumantung spésiésna. Génom pangleutikna nyandi kira ukur opat protéin kalawan beurat dalton, sedengkeun nu pangbadagna kira dalton sarta nyandi leuwih ti saratus protéin. Sababaraha spésiés virus mibanda nukléotida nu ahéng, kayaning hidroksimétilsitosin (gaganti sitosin) salaku bagian normal génomna.
Pikeun virus nu asam nukléatna dina bentuk RNA, lambaranana téh cenah séns-positip (ogé katelah lambar-pleus, plus-strand) atawa séns-négatip (ogé katelah lambar-mineus, minus-strand), gumantung komplemén/henteuna jeung mRNA virusna. RNA virus séns-positip téh ciples jeung mRNA virus, sahingga bisa gancang ditranslasikeun ku sél inang. RNA virus séns-négatip kompleméntér jeung mRNA sahingga kudu dirobah jadi RNA séns-positip ku RNA polimérase saméméh translasi.
Larapan[édit | édit sumber]
Élmu hayat[édit | édit sumber]
Virus téh penting pikeun ulikan biologi molekulér jeung sél, sabab nyadiakeun sistim basajan nu bisa dimanipulasi sarta ditalungtik fungsi sélna. Ulikan jeung dipakéna virus nyadiakeun rupa-rupa émbaran ngeunaan biologi sél. Pikeun conto, virus geus ngabasajankeun ulikan genetika sarta ngabantu urang neuleuman mékanisme dasar genetika molekulér, kayaning réplikasi DNA, transkripsi, olah RNA, translasi, transpor protéin, jeung imunologi.
Para ahli genetika geus ilahar maké virus salaku véktor pikeun ngasupkeun gén kana sél nu keur diulik, misalna sangkan sélna ngahasilkeun zat asing, atawa pikeun ngulik pangaruh asupna gén anyar kana génom. Dina pola nu sarupa, viroterapi migunakeun véktor virus pikeun natambaan rupa-rupa kasakit, misalna dina terapi gén jeung kangker.
Élmu bahan jeung nanotehnologi[édit | édit sumber]
Dina bulan April 2006, para elmuwan MIT (Institut Téhnologi Massachusetts) nyiptakeun kabel logam skala nano migunakeun virus hasil rékayasa genetik[3]. Kelompok MIT bisa maké éta virus pikeun nyiptakeun batré nu dénsitas énérgina tilu kali leuwih gedé batan bahan nu dipaké kiwari. Téhnologi ieu bisa dikembangkeun dina widang kristal cair, sél surya, sél suluh, jeung éléktronik lianna di mangsa nu bakal datang.
Pakarang[édit | édit sumber]
Kusabab virus bisa ngabalukarkeun épidemi, aya kahariwang ti sabagian pihak yén virus bisa dijadikeun pakarang biologis, komo sanggeus ayana béja yén virus flu spanyol nu mahabu taun 1918 geus bisa dikembangkeun deui di lab[4].
Étimologi[édit | édit sumber]
Kecap "virus" téh asalna dina basa Latin nu nujul ka racun jeung barang pibahyaeun lianna. Dina basa Inggris mah mimiti dipakéna téh taun 1392. Harti "agén nu ngabalukarkeun kasakit inféksi" munggaran kacatet taun 1728, saméméh kapanggihna virus ku ahli biologi Rusia-Ukraina Dmitry Ivanovsky taun 1892. Kiwari, kecap virus dipaké pikeun ngagambarkeun virus biologis sakumaha dipedar di dieu.
Sumberdaya séjén[édit | édit sumber]
Baca ogé[édit | édit sumber]
Tumbu kaluar[édit | édit sumber]
- Chart of viral pathogens which contribute to indoor air pollution
- Viruses: The new cancer hunters - Artikel IsraCast ngeunaan viroterapi
- The Big Picture Book of Viruses - Gambar jeung émbaran umum ngeunaan rupa-rupa virus
Rujukan[édit | édit sumber]
- Virus, Wikipédia édisi basa Inggris (5 Juli 2006)
- All the Virology on the WWW
- University of Leicester online notes - Virus Structure
- Chronic Active Human Herpesvirus-6 (HHV-6) Infection: A New Disease Paradigm
- Gelderblom, Hans R. (1996). 41. Structure and Classification of Viruses in Medical Microbiology 4th ed. Samuel Baron ed. The University of Texas Medical Branch at Galveston. ISBN 0-9631172-1-1
- Radetsky, Peter (1994). The Invisible Invaders: Viruses and the Scientists Who Pursue Them. Backbay Books, ISBNs 0316732168 (hc), 0316732176 (pb).
- Theiler, Max and Downs, W. G. (1973). The Arthropod-Borne Viruses of Vertebrates: An Account of the Rockefeller Foundation Virus Program 1951-1970. Yale University Press.
- Prescott, L. (1993). Microbiology, Wm. C. Brown Publishers, ISBN 0-697-01372-3
- Artikel ieu ngandung bahan-bahan ti Science Primer nu medal ti NCBI, nu, salaku publikasi pamaréntah AS, aya dina domain publik (1).


text:
Baheula, basa aki keur resep keneh nguseup, sakapeung mah sok teu inget kana naon naon, tonggoy we cinekul di walungan atawa di balong, bari leuheung lamun sok beubeunangan mah, malahan sakapeung mah mindeng pasea jeung si nini, da kamalinaan teuing..
Harita oge, aki keur cinekul we di walungan, bari cingogo handapeun tangkal waru, bari can meunang sasiki siki acan, teuing teu aya laukan atawa eupanna anu goreng, malah harita mah rada oge aral, sabab ti isuk jedur nepi sore tomper, teu aya anu nyantok-nyantok acan.
Keur jongjon aki nguseup, torojol aya anu nyampeurkeun ka aki, jigana mah anu keur ngarit, da beda we keur ngajingjing arit. Pok manehna teh naya :
Ceuk anu ngarit : " Nuju nguseup ki..??
Aki ngareret bari nembal : " muhun jang, tapi poe ayeuna mah asa naas naas teuing ieu teh, sabab can beubeunangan..!!
Anu ngarit nanya deui : " ngangge naon ki eupanna..??
Aki ngajawab : " ah.. biasa we jang make cacing koot..!!
Ceuk nu ngarit : panginten atuh ki teu kekengengan, da eupanna awon..
Aki dikitukeun teh, rada reuwas, boa boa bener tah caritaan nu keur ngarit teh bener..
tuluy aki malik nanya : na ari eupan anu alus tina naon jang..?? ( semu daria da hayang dibejaan )
Ceuk nu ngarit : ah gampil ki, cekap ku siki salak diparud..!!
Aki beuki teu ngarti, sabab asa kakara ngadenge aya eupan lauk dijieunna tina siki salak, teus aki nanya deui.. " na dikumahakeun jang tah siki salak teh ..??
Anu ngarit ngajawab : siki salak teh di parud, teras dicampur sareng pecin, ngangge kecap we sakedik mah...!!
Aki mani atoh pisan ngadenge kitu teh, malah rek ngarencanakeun, isukan mah rek dicobaan make eupan tina siki salak, sugan we loba beunangna. Ngan aki panasaran, tuluy nanyakeun deui : " atuh jang meureun bangenan pisan nya..?? pasti lah loba anu nyangutna teh..??( bari cul we useup mah, da kataji ku obrolan..
Anu ngarit ngajawab bari ngaleos : nyeta ki teu aya nu nyangut hiji hiji acan....!!!!
Na da barang ngadenge jawaban kitu, aki mani asa kabentar gelap ereng erengan, keur mah nguseup teu beubeunangan, katambah aya anu nipu.... da lamun manehna teu keur mamawa arit mah, piraku teu digabrug tah jelema teh..
Saenggeusna kajadian kitu, aki mah tara nguseup nguseup deui, kapok sieun katipu deui...
Cag..


text:
- TATA-TITI DUDUGA PRAYOGA PANYANGREUD KARAHAYUAN KULAWARGAKu: Drs. R.H. Hidayat Suryalaga
13 Jun 2002 - 6:30 am
Urang Sunda tangtos mikawanoh paribasa anu unina: tata-titi duduga prayoga, anu ieu sadayana kawengku ku tatakrama atanapi etika. Dina kahirupan sadidinten etika teh ngurung tilu widang, nyaeta etika religi/agama, etika filsafat sareng etika sosial. Unggal kulawarga kedah narekahan sangkan anggota kulawargana henteu mengpar tina etika anu tilu widang ieu.
Salajengna wacana teh bade disusun dina wangunan pupuh, supados tiasa bari dihariringkeun. Kapan guguritan "Eling-eling mangka eling" dina pupuh Asmarandana sareng "Utama jalma kudu rea batur" dina pupuh Pucung, sakitu dipiwanohna ku balarea. Kalebet guguritan anu klasik. Sumangga urang diawitan:
PUPUH KINANTI. Laras Pelog/Lagu Rancag, Jemplang Titi sste.
- Tata-titi pikeun judul, tawis ahlak nu utami, moral manusa nu Nyunda, keur nyunda teh tur Islami, ngagem ahlakul karimah, eta hartos tata-titi.
- Kapan lumungsurna Rosul, lumungsurna para Nabi, sareng sadaya kitabna, tujuanana mah hiji, sangkan akhlakul karimah, hirup hurip rido Gusti,
- Duduga prayoga kitu, hartosna teh lantip budi, wijaksana lemes rasa, beresih lahir jeung batin, tekad ucap katut lampah, dipikir dibulak balik.
- Tata-titi estu perlu, tandaning jalma utami. tata titi teh etika, etika teh tilu rupi, hiji etika agama, etika anu islami.
- Kadua etika tangtu, etika filsafat pasti, hade goreng ceuk pikiran, kenging mikir ku pribadi, rupi-rupi filsafatna, kuma cecekelan diri..
- Etika anu katilu, etika sosial sidik, tatakrama ceuk lingkungan, lingkungan di mana ngancik, keur urang mah nya Pasundan, etika nu nyunda pasti.
- Ieu etika nu tilu, kedah gulet jadi hiji, luyu sareatna Islam, filsafatna masing suci, "pandangan hirup Ki Sunda", nu mibanda ajen diri.
- Geus jadi padoman hirup, keur Sunda mah estu yakin, sajalan ageman Islam, percaya ka Nu Sahiji, nyebatna Sanghiyang Tunggal. Eta teh Asma Ilahi.
- Bakal aneh nu saestu, upami mun aya jalmi, ngaku Sunda heg teu Islam, dianggapna aneh teuing, kitu pandangan nu rea, Sunda jeung Islam mah dalit.
- Ku kituna mah tos tangtu, rahayuna kulawargi, upami ibu ramana, ngadidik putra di bumi, diawitan ka-Islaman, Rukun Islam eta wajib.
- Maos sahadat tos tangtu, copelna keur solat wajib, rama nu jadi imamna, putra garwa ngamum yakin, tos rengse seug marunjungan, rumah tangga rido Gusti.
- Zakatna kade tong luput, biasakeun murangkalih, nyesakeun artos jajanna, ulah diseepkeun teuing, pek simpen dina wadahna, bisi aya nu musapir.
- Murangkalih pek piwuruk, lamun kagungan rejeki, sesakeun kanggo sumbangan, paparinkeun ka nu miskin, ka budak di parapatan, atawa ka nu musapir.
- Rukun kaopatna shaum, lamina panceg sasasih, dina sasih Ramdan tea, diajar ti murangkalih, diajar nyandet napsuna, tos diatik ti leuleutik.
- Rukun kalima nu tangtu, diwanohkeun ti leuleutik, waktos taman kanak-kanak, diajar manasik haji, sangkan jaga geus ageungna, aya karep munggah haji.
- Guru ngaos geura saur, keur ngawulang murangkalih, dialajar ngaos Qur'an, saena di jero bumi, kadangu nu ngaos Qur'an, bumi kenging berkah Gusti.
- Lajeng geura muter lagu, tina kaset geus sayagi, laguna lagu kasidah, nu karaosna Islami, milari nu basa Sunda, di toko ge kantun milih.
- Kade hilap lagu pupuh, Asmarandana Kinanti, Dangdanggula ulah hilap, Sinom ge nya kitu deui, laguna nu buhun heula, lagu rancag anu gampil.
PUPUH ASMARANDANA. Laras Pelog lagu Wani-wani, Jemplang Karang, Rancag sste.
Salajengna ieu kahaturkeun guguritan dina pupuh Asmarandna.
- Ayeuna anu digurit, etika Filsafat tea, ieu mah sing atos-atos, margi kumaha jalmana, nganut filsafat mana, mindeng benten sareng batur, tumut ageman hirupna.
- Filsafat teh rupi-rupi, nanging di jaman ayeuna, anu nganut filsafat teh, seueur nu sekuler ptofan, ngan dunya nu diudag, harta banda nu dijugjug, teu reureuh-reureuh sarakah.
- Hirup nyanghareup ka lahir, udagan ukur pidunya, mangpang meungpeung jeung karooh, henteu nyaho halal haram, hirup taya etika, koret medit kakad kukud, jadi korban Filsafatna.
- Cobi aos ayat Suci, dawuhan Alloh Ta'ala, sangkan urang ulah lolong, katungkulkeun harta banda, jadi leungit jeujeuhan, dangukeun DAWUH NU AGUNG, surah At Takatsur tea.
AT TAKATSUR. SURAT KA 102. AYAT 1 D/K 8.
(AT TAKATSUR = JELEMA ANU HIRUPNA MANGPANG-MEUNGPEUNG)
PUPUH DANGDANGGULA: Laras Pelog/Lagu Bayubud, Mangari, Goyong sste.
NARANGTANG: Ka Alloh abdi nyalindung, tina panggodana setan, Kalayan asma Nu Agung, Alloh Anu Welas Asih, Alloh.
- 1/XXX/:102/1,2,3,4.
Heh manusa naha tacan eling, ria sombong ngugung-ngugung harta, kaboler hirup maraneh, nyucud tepi ka kubur, katungkulkeun pangajak lahir, cing atuh mangka sadar, ulah rek kalangsu, sabab jaga karandapan, ku andika buahna salah pamilih, mangpang-meungpeung di dunya.
- 2/XXX/:102/5,6.
Heh manusa cing geura areling, tong nambalang lamun dielingan, jeung lamun enya geus nyaho, andika enggeus weruh, yakin pasti teu gingsir deui, bakal aya naraka, Jahanam nu hurung, jaga kasaksi sorangan, anu matak cing atuh mangka areling, ulah rek kokomoan.
- 3/XXX/102/7,8.
Sarta jaga di Yaomil Ahir, ku andika bakal karandapan, naraka teh tembong ebreh, ainal yakin estu, geus kitu teh andika pasti, bakalna ditakonan, ditaros Nu Agung, hal ni'mat anu katampa, nu dipake sombong adigung kumaki, naha migusti harta? (Sumber:Buku Nur Hidayah. Vol C. Saritilawah; H.R. Hidayat Suryalaga]
PUPUH SINOM: Laras Pelog. Lagu Sinom Degung, Liwung, Jemplang Cidadap, sareng sajabina ti eta.
Salajengna mangga dihaturanan ngahariring dina pupuh Sinom.
- Medar etika sosial, anu katilu perkawis, sosial teh masarakat, masrakat rupi-rupi, gaduh aturan pribadi, tata krama dina hirup, aya Sunda jeung Jawa, aya Batak aya Bali, pada-pada gaduh tata kasopanan.
- Ku ayana seler bangsa, eta teh Sunah Ilahi, kersana Alloh Ta'ala, nyipta bangsa rupi-rupi, bareda warna kulit, tur henteu sami pamulu, rupa-rupa basana, keur urang mah Sunda sidik, anu mawi Basa Sunda teh piara.
- Lamun Basa Sunda musna, Sunda oge jadi leungit, nu nyesa ukur fosilna, ukur ngan jadi prasasti, bongan urang pribadi, kana Basa henteu ngurus, basa ciciren bangsa, lamun Basa Sunda leungit, geus tinangtu dibenduan Nu Kawasa.
- Tah eta pisan margina, kasadaya kulawargi, mun leres nyaah ka Sunda, pek anggo atuh di Bumi, Basa Sunda nu asli, tur sopan santun ka sepuh, gambarna tatakrama, kapan pidawuh Ilahi, mun nyarita pake basa anu sopan.
- Lentong nyarios nu sopan, henteu teugeug kasar budi, paroman imut marahmay, henteu haseum kecut budi, teuteup silaturahmi, anggah ungguh sopan santun, teu garihal gumagah, putra diwuruk nu rintih, geus tinangtos rahayu rumah tanggana.
- Rengkak polah ditumanan, rengkuh salira diulik, dipalajar emok sila, munjungan silaturahmi, apal ka pancakaki, ka baraya sopan santun, ngantengkeun tali mimitran , ka tatangga oge sami, rukun guyub hirup akur jeung tatangga.
- Putra kedah diwurukan, hirup aya tata-titi, sadaya aya aturan , teu tiasa kuma kuring, pajar teh hak ajasi, padahal mah henteu kitu, hirup aya aturan, teu bisa karep pribadi, komo deui tatakrama kasundaan.
- Jadi conto ibu rama, picontoeun murangkalih, nya atuh kedah wayahna, ibu rama teh ngadidik, da puguh putra pribadi, ulah ngandelkeun ka batur, masrahkeun bae ka rencang, padahal budi pekerti, kawajiban sepuh anu miwulangna.
- Di sakola mung sakedap, di bumi nu rada lami, sepuh nu jadi guruna, jadi conto siang wengi, eta ulah rek lali, kawajiban jadi sepuh, miwulang tatakrama, sopan santun tata titi, kulawarga sakinah rohmah mawa'dah .
PUPUH MIJIL. Laras Pelog.
Minangka pamungkasna sumangga dihaturanan ngahariring pupuh Mijil. Eta tea guguritan "Mesat Ngapung".
- Pupuh Mijil pamungkasning dangding, makalah parantos, tulis-tulis ayeuna tos rengse, mugi-mugi sanaos saeutik, mangpaat teu suwung, kanggo tawis sono.
- Mung hapunten mugi ngahaksami, bilih teu pagodos, aya basa anu kirang sae, ngahaturkeun hormat ti sim kuring, urang Ujung Berung, tawis tilam sono.
Ujungberung, 2002
- Tata-titi pikeun judul, tawis ahlak nu utami, moral manusa nu Nyunda, keur nyunda teh tur Islami, ngagem ahlakul karimah, eta hartos tata-titi.


text:
Ari jadi budak teh ulah sok pangedulan komo mun hese mandi mah...ih ulah pisan bisi kulitna kesrak jiga oray...ih....
A tegar ge pinter tos ibak sok geura moyan....apal meureun ...tuh tingal Tegar,Yuda,Seli tos aribak teras moroyan....maroe ......
urang bule ge geuning sok maroe maneh di sisi laut .....tah tos moyan geura olahraga lulumpatan supaya urang sehat komo si Aa mah lumpatna ditengah sawah di galengan nu gede ...di sawah mah hawana seger keneh...kade lumpatna tong tarik teuing bilih gebis ......


text:
Daddy : "Bapa déwék mah exportir di bilangan Warung Panjang"
Dikdik : "Naon nyah nu di exportna ? Asana euweuh kantor export didinya mah".
Daddy : "Lain export barang. Ieu mah ex portir, alias urut kuli angkat barang !"
INDUNG
Oo : "Piraku aya indung kitu patut, indung téré gé osok nanya-nanya baé mah. Éta téh indung manéh teges ?"
Aa : "Lain O. Indung suku !"
POTONG SUKU
Si Akim : "Ah, padahal mah entong suku katuhu nu potong téh".
Si Atam : "Har ari Akim, sanajan suku nu kénca ogé nya ulah potong atuh"
Si Akim : "Ah katuhu ulah, kénca ulah. Ari kahayang kuring mah suku korsi nu potong téh".
Abah Téa


text:
Ka'bah
Ka’bah (basa Arab: الكعبة IPA: [ʔælkæʕbɐ], Inggris: Cube) nyaéta wangunan nu bentukna kubus nu ayana di Mekkah, Arab Saudi, jeung mangrupa situs pangsucina keur umat Islam.[1]
Déskripsi[édit | édit sumber]
Dina Al-Qur’an nyebutkeun yén Ka’bah diwangun ku Nabi Ibrahim jeung Nabi Ismail putrana saggeus Ismail dumuk di Saudi. Wangunan ieu ngabogaan masjid nu diwangun disakurilingna, nyaéta Masjid al-Haram. Sakabéh muslim ti alam dunya daratang ka Ka’bah keur ngadu’a, teu paduli ti mana maranéhna datang. Ieu disebut nyanghareupan atawa datang minuhan sauran ti Gusti.[2]
Ka'bah saur katerangan dina Al-Qur'an éta diwangun ku Nabi Ibrahim as. sareng puterana Nabi Ismail as. saparantos Nabi Ibrahim kengeng wahyu ti Allah swt. Ka'bah diwangun tina susunan babatuan tanpa maké bahan anu lian, tapi kiwari mah ka'bah geus ditutupan ku kaen hideung nu aya tulisan ayat-ayat Al-Quran tina bola emas. Ayeuna Ka'bah mangrupa hiji wangunan nu jadi titik sanghareupan umat Islam dina ngalakonan ibadah anu paling utama nyaéta Shalat, anu asa
Catetan[édit | édit sumber]
- ↑ Wensinck, A. J; Ka`ba. Encyclopaedia of Islam IV p. 317
- ↑ Also known as al-Kaʿba(tu) l-Mušarrafah (الكعبة المشرفة "The Noble Cube), al-Baytu l-ʿAtīq (البيت العتيق "The Primordial House"), or al-Baytu l-Ḥarām (البيت الحرام "The Sacred/Forbidden House")


text:
Ieu hiji FSX Akselerasi / SP2 versi Erick Cantu sacara populér Embraer EMB120 Brasilia. Sagala ngeunaan versi FS2004 di dieu, tapi mendi di Gmax ka ngamangpaatkeun fitur asli FSX.
Nu Embraer 120 Brasilia nyaeta pesawat turboprop kembar jeung korsi 30 dijieun ku Embraer di Sao Jose dos Campos, dina kaayaan São Paulo.
Hal ieu Powered ku dua PLTMH PW118B Pratt & Whitney, unggal delivering 1800 hp di aci. laju pesiar nyaeta kurang 300 knots (555 km / h) sarta ngabogaan lingkup 800 nm (1481 km) di beban pinuh. siling operasional nyaeta suku 32 (9754 m), sanajan teu digolongkeun RVSM, eta dugi ka 29,000 suku di Éropa.
OGE 120 tara Polo91240 keur Rikoooo.com
Fitur :
Self shadowing, nabrak peta, sarta peta specular
FSX animasi husus
12 kualitas luhur liveries jeung kosong tékstur témplat
FDE, panel, disada, jeung VC téh ti standar Beechcraft King Air 350
Diuji dina Windows Vista / 7 jeung DX9, kitu ogé sawangan DX10 diaktipkeun. Kudu digawé di Windows XP


text:
Koran
Koran nyaéta lambaran kertas anu aya tulisanna ngeunaan warta jeung sajabana anu kabagi kana kolom-kolom anu terbitna unggal poé sacara périodik;surat kabar; unggal poé[1].Koran atawa surat kabar nyaéta hiji media penerbitan anu ringan jeung babari dipiceun[2]. Koran maké keretas anu bermutu rendah anu bisa didaur ulang atawa dipaké jang rupa-rupa pangabutuh[2]. Koran asal kecapna tina basa Walanda Krant atawa anu méh sarupa jeung lafalna dina basa Perancis nyaéta Courant[2].
Sajarah koran[édit | édit sumber]
Tina segi sajarah koran atawa bisa disebut ogé surat kabar mimiti dijieunna ku urang-urang kabangsawanan Inggris anu ngaranna Benjamin Harris dina taun 1690 di Amerika Serikat[2]. Surat Kabar éta dingaranana Public Occurances Both Foreign and Domestick. Tapi surat kabar éta dieureunkeun jeung teu meunang aya di masarakat kusabab teu boga izin terbit[2]. Harita mimiti karasa aya kahariwangan yén mesin-mesin citak anu dipaké bakal nerbitkeun warta-warta anu bisa ngiserkeun kakawasaan pihak kolonial jeung pajabat agama[2].Sabada nagara Amerika Serikat aya, nalika éta ogé aya surat kabar[2]. Tapi kusabab aya interfensi pulitik mangka surat kabar némbongkeun warta sacara subjéktif lain sacara objéktif[2].Washington jeung Jefferson anu nyekel kakawasaan harita maké surat kabar salaku alat pikeun ngéléhkeun nu séjén[2].
Kaayaan kieu ngabalukarkeun rahayat ménta amandemén anu ngajamin bebeneran warta dina surat kabar[2].Mimitina amandemen ieu teu bisa dipigawé sacara efektif nepi ka medalna The Herald ku James Gordon Bennet[2]. The Herald nyieun isu pulitik di bagéan hareup jeung sésana eusina téh isu bisnis, kahirupan sosial jeung sajabana[2]. Sabada The Herald medal aya ogé New York Tribune anu didominasi ku pamaca ti kalangan patani[2]. Pada masa Lincoln muculah New York Times yang menambah ramai pangsa pasar surat kabar tersebut. Setelah perang saudara di Amerika Serikat Sabada kitu aya deui Pulitzer jeung New York World[2]. Pulitzer nyaéta pamedal munggaran anu medalkeun surat kabar mingguan[2]. Sabada Pulitzer, New York World ngahontal kasuksésan anu pangluhurna nu dipikawanoh ku sebutan wartawannya surat kabar[2]. New York World kiwari ngawengku dua majalah anu geus kakoncara jeung dipikaresep nyaéta Good Housekeeping jeung Cosmopolitan.
Kaayaan surat kabar di Indonesia ogé sarua jeung surat kabar di Amerika Serikat jeung sabudeureunana[2]. Dina sajarahna surat kabar atawa koran di Indonesia ngalaman pembredelan jang nyumponan kapentingan pulitik untuk atawa nu ngawasa mangsa harita[2]. Hal ieu karasa pisan dina mangsa orde baru[2].Numutkeun sajarah surat kabar jeung koran, surat kabar jeung koran di Indonesia mimitina mangrupa hasil pamikiran pamaréntahan Walanda[2]. Harita loba surat kabar kayaning Bintang Timur, Bintang Barat, Java Bode jeung sajabana[2].
Nalika zaman penjajahan Jepang, surat kabar nu tadi disebutkeun teu meunang medal deui diganti ku Suara Asia, Sinar Matahari, Asia Raja jeung Tjahaja[2].Sabada kamerdikaan, fungsi jeung peran surat kabar digantikeun ku Radio Republik Indonesia[2].Nalika mangsa kamerdikaan nepi ka runtagna orde lama surat kabar aya dina kakawasaan pamaréntah[2].Reformasi nalika mangsa B.J Habiebie muka kabébasan pers di indonesia anu diatur dina Undang-Undang Penyiaran jeung Kode Etik Jurnalistik anu diatur ke Dewan Pers[2].


text:
Pangajaran 7
Maca Paguneman
Baca galantangkeun ku duaan paguneman (dialog) di handap ieu
Paguneman 2:
RÉK DIAJAR INTERNÉT
Agus : Gin, tos bérés pr BASA Sunda ngadamel kliping téh?
Gigin : Acan. Hésé milarina, Gus. Mangkaning anu dikliping-
keun téh saur Pa Anda kedah berita anu eusina informasi
wisata di Bogor. Ari Agus kumaha, atos?
Agus : Tos bérés Agus mah tikamari gé.
Gigin : Ti mana Agus kénging koranna?
Agus : Seueur atuh koran mah, Gin. Tiasa milari ka réréncangan
anu langganan koran atawa ngiring moto kopi ka perpus-
takaan.
Gigin : Éh, enya nya.
Agus : Tapi teu gampil milari dina koran ogé. Kan saur Pa An-
da kedah berita tentang tempat wisata, barang karajinan,
kasenian, atawa kadaharan has Bogor. Tah, dina koran
téh sesah milarianana sakapeung mah. Tapi aya anu
gampil, Gin?
Gigin : Dina naon?
Agus : Dina internét! Yu geura, ayeuna Gigin diajak ka warnét
ku Agus, urang diajar online dina internét.
Gigin : Ah, ah teu tiasa Gigin mah muka internétna ogé. Jaba
kedah mayar meureunan.
Agus : Enya, ku Agus disarengan, ngarah Gigin tiasa. Engké di-
papatahan, kedah kumaha, kedah mencét naon. Mayarna
mah da mirah, mung Rp 3.000,- per jam.
Gigin : Cenah urang kedah gaduh heula alamat e-mail pami ba-
dé muka internét téh. Enya kitu, Gus?
Agus : Teu kedah, ari urangna moal ngintun berita atawa surat
ka batur mah.
Gigin : Oh, kitu nya. Ari éta informasi wisata Bogor tos aya
dina internét kitu?
Agus : Aya nanaon ogé! Togé Gebro ogé tos lebet kana
internét.
Gigin : Carana kumaha pami urang hoyong milari informasi
wisata Bogor kitu téh?
Agus : Nya engké di warnét diwartosan. Urang engké lebet
heula ka website Yahoo ata MSN. Upami tos muka,
dina kolom search urang kantun ngetik ‘alamat’ anu
dipilari, upamina: http://www.bogor.indo.netid atawa
http://members.tripod.com/bogor_lama/istana/htm.
tiasa ogé milarina dina Google.
Gigin : Hayu atuh. Gigin teu sabar yeuh, hoyong geura tiasa
muka internét! Engké bari rék diajar chating téa nya,
Gus? Assiiiik….!
Jawab pananya di handap !
1. Naon sababna Yuni rurusuhan?
2. Sok dikumahakeun cenah murid nu datangna kabeurangan dina latihan kabarét téh?
3. Naon judulna kabarét anu rék dipagelarkeun ku Yuni?
4. Ceuk Yuni kabarétna téh alus, kabarét gaul. Naon sababna?
5. Rék nyieun naon cenah Gigin téh? Naha pancénna can anggeus?
6. Ceuk Agus kudu ka mana néangan informasi wisata Bogor nu gampang téh?
7. Cing saha diantara hidep anu geus online dina internét? Caritakeun kumaha resepna?
[tina buku Sabasa 1A (Revisi) kaca 63 – 66]
12 Komentar
-
hatur nuhun ah…. ^_^
-
aduhhhhhhh………………………. hatur nuhun nya…….
-
hmhmmhmh…
hore gra”ini tugas saya jdi selesai ..
mksh banyak …
-
ikut copas buat tugas ya gan
-
hatur tengkiuh nya….
Comments RSS TrackBack Identifier URI


text:
Saha Éta • Kemis, 13 Séptémber 2012 02:04
TEU gampang jadi juru sekar téh. Iwal ti kudu mibanda bakat sora nu hadé téh, perelu daria latihan ngolahna. Bakat sora, upama ceuk basa musik mah istilahna téh timbre. Demi tinbre téh gurat badagna aya dua rupa, nyaéta sora nu halimpu jeung sora anu hégar. Sasarina, nu mibanda sora halimpu, moal bisa mibanda sora nu hégar. Pon kitu deui sabalikna, nu sorana hégar, moal bisa jadi halimpu.
Conto juru sekar nu sorana halimpu, saperti Upit Sarimanah. Demi nu sorana hégar, contona mah Titim Fatimah. Tapi ku cara latihan soson-soson jeung daria kalawan sistematis, hiji juru sekar, bisa waé mibanda éta dua karakter sora.
Nya di antara juru sekar nu geus kataékan ngalap éta pangabisa téh di antarana Tati Salih, Euis Komariah, Ida Rosida, jeung sajabana.
Basa nyaksian langsung Ida Rosida mintonkeun kamahéranana dina widang ngahaleuang, éstuning matak tingsariak kana satungkebing rasa. Jentréng kacapi, marengan léngkah Ida, anu harita mintonkeun lagu Reumis Beureum dina Eurih, anu rumpakana beunang nulis Wahyu Wibisana.
Éta lagu, minangka salah sahiji lagu sanggian Mang Koko, anu nepi ka kiwari masih nganteng dina tungtung sawangan. Malah teu pati loba, sindén atawa wira-swara (juru sekar pameget), anu mampu ngahaleuangkeun Reumis Beureum dina Eurih, kawantu nadana anu luhur.
Mémang teu kudu héran, upama Ida mibanda kamahéran anu sakitu lengkepna, da puguh apan Ida téh salah sahiji putrana Mang Koko. Iwal ti aya paribasana Téng manuk téng anak merak kukuncungan, katambah Ida soson-soson jeung daria ngasah kabisana ti leuleutik mula.
Sabab upama ngandelkeun turunan wungkul mah, dijamin Ida téh moal siga kiwari. Anu hartina, urang nyawang Ida téh, tina sisi anu kacida obyéktipna; Ditilik tina paélmuan karawitan, Ida geus mahir rupaning kamampuan, ti mimiti ngatur nafas, bener atawa henteuna ngagunakeun alat-alat sora, saperti létah, biwir, caréham, jeung sajabana, pikeun ngarojong jéntréna rumpaka (artikulasi), merenahkeun sora keur kaperluan volume (tarikna sora), mancegkeun sajumlah nada, tug nepi ka ngumbar daya imajinasi.
Ida Rosida, lahir di Bandung, 26 Agustus 1954. Ti leuleutik mémang geus diwanohkeun kana seni karawitan, ti mimiti Ida sakola di SD Sejahtera (réngsé taun 1965), SMPN I Bandung (réngsé taun 1968), Kokar/ayeuna SMKI (réngsé taun 1971), tug nepi ka taun 1993 Ida lulus ti STSI Bandung.
Salila kuliah di STSI Bandung, Ida kacatet minangka mahasiswa anu aktip dina rupaning kagiatan kasenian. Geus puguh deui ari aktip di Lingkung Seni Ganda Mekar mah, teu kudu dicaturkeun deui. Kagiatan séjénna, saperti dina taun 1990, Ida kungsi nyieun lagu-lagu keur time song 'Inohong di Bojong Rangkong' (TVRI Bandung), ngolah rumpaka lagu wanda anyar, jeung nyiptakeun gending dina wanda anyar. Teu anéh upama Ida kungsi ditunjuk pikeun jadi juri tingkat nasional dina sababaraha rupa pasanggiri kasenian. Atuh teu munasabah, upama keur mangsana kuliah kénéh ogé, Ida geus biasa jadi asistén dosén di STSI Bandung.
Sanggeus ngaréngsékeun kuliahna, kira taun 1993, Ida meunang kasempetan pikeun ngalanglang nagri Jepang, dina misi kasenian Sunda. Atuh puguh nepi ka kiwari ogé, Ida masih tetep konsistén icikibung dina dunya kasenian Sunda. Iwal ti aktip kénéh di Yayasan Cangkurileung, Ida mindeng mgeusian acara di radio-radio Bandung, saperti Radio Kencana FM, RRI Bandung, jeung sajabana. Taun 1998, Ida dibenum jadi Wakil Kapala SMKI Bandung. Saméméhna Ida kungsi jadi guru Honorer di KOKAR (taun 1971), kakara diangkat jadi PNS taun 1975.
Ieu seniwati anu nga-idolakeun Euis Komariah téh, tetep ngarasa optimis mun yén kabudayaan Sunda bakal nanjung salawasna, salila urang Sunda masih aya jeung daria ngarawat, ngalestarikeun, sarta ngamekarkeunana.
Kitu cenah, saur Ida Rosida, basa ditepungan di bumina, Komplek Pasir Pogor, Blok B. No. 13, Bandung. Malah harita ogé, kaleresan pisan aya ingkang carogéna, Ipep Lesmana S.Pa. Dugi ka kiwari, Ida tos dipaparin tilu urang putra, nya di antarana téh Rully Budiman, Mia Rachmawati, jeung Lastri Puspa Yantini. Namung putrana anu munggaran mah, Rully Budiman, parantos mayunan mulih ka jati, mulang ka asal.***
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Antstolio Vaido Drungilo kontoraKartu bisnis virtual
Antstolio Vaido Drungilo kontora
Auctions sipat, Auctions sipat, Bailiffs, Dokumén prosedural, Hukum bisnis +15
Peta
Kategori kagiatan
Auctions sipat, Auctions sipat, Bailiffs, Dokumén prosedural, Hukum bisnis, Hukum eu, Hukum pajeg, Hukum perusahaan, Kantor juru jabel, Kauanganan, asuransi, hukum, Keuna ku hukum, Kumpulan hutang, Ladenan hukum, Ladenan hukum, Lien, Nasihat hukum, Ngeunaan ngabogaan, Pananjung tina fakta, Pandaptaran company, Penegak


text:
1Di nagri Kesarea, aya hiji opsir pasukan Itali, ngaranna Kornelius. 2Anjeunna teh hade lampah jeung getol tapakur; anjeunna, sakulawarga, ajrih ka Allah jeung mindeng mere derma ka bangsa Yahudi. 3Dina hiji sore, kira-kira wanci pukul tilu, aya malaikat nembongan ka anjeunna, bari nyaur, “Kornelius!” 4Sieun-sieun oge Kornelius ngawalon bari neuteup, “Aya pikersaeun naon, Gusti?” Waler malaikat, “Do'a paneda maneh geus tepi ka hadirat Allah jeung geus meunang sapaat-Na. 5Geura nitahan jelema ka kota Yopa, angkir jalma anu ngaran Simon anu katelah Petrus. 6Ayeuna, anjeunna keur aya di imah tukang ngawidang kulit ngaran Simon keneh, pernahna di sisi laut.” Geus kitu malaikat teh mulih. 7Gancangna Kornelius nyalukan bujangna duaan jeung hiji serdadu anu geus kadeuheus. 8Maranehna diparentah ka Yopa, harita keneh, sanggeus dibejaan naon kaperluanana. 9Poe isukna, waktu jurungan geus deukeut ka kota, Petrus unggah ka loteng — anu aya di hateup imahna nu papak — seja tapakur. 10Bet ngadadak anjeunna ngaraos lapar. Tapi sabot disadiakeun, leng bae pana ku pangawasa ilahi. 11Anjeunna ningal langit muka sarta katenjo aya nu jiga lawon rubak, — anu ditalian dina kaopat juruna — diturunkeun nepi kana taneuh. 12Eusina lawon teh, nya eta rupa-rupa sato boh bangsaning suku opat, boh nu ngarayap, jeung bangsa manuk oge. 13Ngong aya soara kieu, “Geura hudang, Petrus! Heug peuncit, heug dahar eta sato teh!” 14Waler Petrus, “Palias Gusti! Abdi mah tara neda barang haram atanapi anu najis.” 15Ngong deui soara, “Anu geus dihalalkeun ku Allah, ku maneh teu meunang diharamkeun.” 16Kitu jeung kitu bae, nepi ka tilu balikan. Geus kitu, eta barang teh, gancang bae dipulut deui ka langit. 17Petrus mikiran, hal eta teh, naon pihartieunana. Sabot kitu, jurungan Kornelius geus narepi, nya eta araya di hareupeun panto, bari maluruh, 18“Leres kitu, bapa Simon anu katelah Petrus teh di dieu calikna?” carek maranehna ka hiji jelema di dinya. 19Ari Petrus masih keneh mikiran titingalanana tea. Tuluy Ruh nimbalan ka anjeunna, “Tuh, aya nu nareangan duaan. 20Buru-buru tepungan ku maneh, ka handap; tuluy maneh kudu milu jeung maranehna. Lian ti eta, maneh ulah rumegag sabab ka darieuna teh dititah ku Kami.” 21Jut, Petrus turun nepungan. “Ieu bapa,” saurna, “aya naon anu diseja?” 22Jurungan ngawalon, “Nu mawi, ngadeuheus teh ngemban piwarangan Kornelius, opsir anu luhur budi. Anjeunna disumpingan malaikat anu ngemban pidawuh Allah, dipiwarang ngangkir bapa ka bumina; anjeunna seja ngalap piwulangna bapa.” 23Semah ku Petrus diaku sina mareuting di anjeunna. Poe isukna, bral, anjeunna miang jeung nu ngangkir, dibarengan ku sawatara urang Yopa anu saiman. 24Isukna, anjeunna sabatur-batur geus aranjog ka Kesarea, nya keur meujeuhna diarep-arep ku Kornelius nu geus ngangkiran sanak baraya jeung sobat-sobatna. 25Gancang-gancang Petrus ku Kornelius diboro, terus disembah bari sideku. 26Tapi ku Petrus, geuwat bae anjeunna diajak nangtung. Saurna, “Ngadeg bae, bapa mah jalma biasa.” 27Sup, aranjeunna arasup bari cacarios pikeun nepungan anu di jarero imah. 28Saur Petrus ka pribumi, “Dulur-dulur aruninga yen urang Yahudi henteu pisan kenging gaul atanapi natamu ka anu sanes Yahudi deui. Tapi bapa parantos diisaratan ku Allah, dawuhana-Na, ‘Poma ulah nganggap najis atawa haram ka pada jalma.’ 29Atuh waktu diteang teh, bapa henteu rumegag deui; teras bae bapa ka dieu. Ayeuna bapa seja tumaros, naon pasejaanana neang bapa teh?” 30Waler Kornelius, “Opat dinten kalangkung, kinten-kinten wayah kieu, — tabuh tilu sonten — abdi teh tapakur. 31Jleg, aya malaikat ngadeg hareupeun. Panganggona murub mubyar. ‘Kornelius,’ saurna, ‘do'a paneda maneh geus tepi ka hadirat Allah; kitu deui amal sidekah maneh, geus meunang sapa'at di payuneuna-Na. 32Geura nitahan jelema ka Yopa, angkir Simon anu katelah Petrus, anu keur aya di imah tukang ngawidang kulit ngaran Simon keneh, anu pernahna di sisi laut.’ 33Enggal-enggal abdi ngajurungan rencang ka bapa. Hatur nuhun, bapa parantos luntur manah kersa sumping. Ieu anu karempel di payuneun Allah, sadayana ngajeng-ngajeng pisan sumeja ngarupingkeun dawuhan Allah anu diemban ku bapa.” 34Pok, Petrus muka carita, saurna, “Ayeuna ku bapa kaharti, yen mungguh Allah mah teu ngabeda-beda umat. 35Unggal jalma, bangsa naon bae, anu ajrih ka Anjeunna jeung ngamalkeun kahadean, tangtos baris diangkeun. 36Hal ieu teh, — Dawuhan Anjeunna tea — kudu ditepikeun ka bani Israil, nya eta pangandika anu mawa katengtreman jiwa ku karana Isa Al Masih nu jadi Gustining sakumna jalma. 37Saderek-saderek oge, tangtos aruninga kana kajadian-kajadian di tanah Yudea anu diawitanana di Galilea, sanggeus diayakeun baptisan nu diembarkeun ku Yahya. 38Hal ieu teh, nya ngeunaan Isa Al Masih, — urang Nasaret tea — anu parantos diistrenan ku Allah, ku jalan maparin Ruh Allah sarta kakawasaan. Lajeng, Anjeunna teh ngider bari ngamalkeun kahadean jeung nyageur-nyageurkeun sakur anu digenggem ku kawasa Iblis. Sabab Anjeunna, disarengan ku Allah. 39Nya bapa sapara kanca anu geus nyaraksian kana sakur padamelana-Na, tug, nepi ka pupus-Na pisan; Anjeunna diperlaya ku urang Yahudi, nya eta ku jalan digantung dina tihang gantungan. 40Nanging dina poe anu katilu, Isa teh ku Allah digugahkeun deui tina pupus-Na sarta diwidian nembongan. 41Sanajan kitu, nembongana-Na teh, henteu ka sadayana. Tapi ngan ukur ka saksi-saksi-Na bae, — anu ti samemehna keneh parantos ditangtoskeun ku Allah, nya eta ka bapa sapara kanca — anu kungsi dahar nginum jeung Anjeunna sanggeus Anjeunna digugahkeun deui ti antara anu geus maraot. 42Bapa sapara kanca, ku Anjeunna, dipapancenan kedah mere embaran sareng panyaksen ka bangsa sakumna; yen Anjeunna teh, ku Allah parantos dijenengkeun Hakimna sakumna jalma, boh anu harirup keneh, boh anu geus maraot. 43Kitu oge, Nabi-nabi, sadayana sami maparin panyaksenna tina perkawis salira Anjeunna, nya eta sing saha anu percaya ka Anjeunna bakal dihampura dosana ku karana pajenengana-Na.” 44Sabot Petrus cacarios, Ruh Allah lungsur ka nu keur karumpul ngabarandungan. 45Pangiring Petrus ti Yopa, nya eta rencang-rencangna anu saiman ti golongan anu disunat, bati arolohok; pamikirna, geuning bangsa sejen oge sarua ginuluran Ruh Allah. 46Sabab sajeroning ngamulyakeun Allah teh, maranehna, cacaritana ku basa roh. 47Petrus sasauran deui, “Saupama ieu dulur-dulur ayeuna marenta dibaptis ku cai, naha aya anu seja mapalangan? Margi geus bukti maranehna geus nararima Ruh Allah sarua jeung urang-urang!” 48Geus kitu Petrus ngahaturanan maranehna, supaya dibaraptis kalawan pajenengan Isa Al Masih. Sanggeus kitu, Petrus, ku maranehna diandeg, nya pikeun sosonoan heula. Di dinya, anjeunna, meunang sababaraha poe.
Copyright
Learn More